Summary: اس واقعے کے بعد ایک بار پھر آئی ڈی ایف کی حکمت عملی اور امتیازی سلوک پر سوالات اٹھتے ہیں۔ اس سب کے بعد صرف تصور ہی کیا جا سکتا ہے کہ اسی طرح کے حالات میں کتنے معصوم شہری مارے جا چکے ہیں۔

غزہ میں یرغمالیوں کی ہلاکت: اسرائیلی فوج کی متنازع حکمتِ عملی اور یرغمالیوں کی رہائی سے جڑے خطرات

آئی ڈی ایف کا کہنا ہے کہ وہ شہریوں کو نقصان پہنچانے سے بچنے کے لیے بہت احتیاط سے کام لے رہی ہے لیکن غزہ میں ہلاکتوں کی تعداد میں ہولناک حد تک ہونے والے اضافے اور غزہ میں 18 ہزار سے زیادہ فلسطینیوں کی ہلاکت کے بعد اسرائیل پر اندھا دھند بمباری کا الزام عائد کیا جا رہا ہے۔

برطانوی سفیر مغویوں کی رہائی کے لیے مذاکرات کے ذریعے دباؤ ڈالنے کے لیے وزیر داخلہ سے ملنے گئے تھے۔ انھیں بتایا گیا کہ اب بہت دیر ہو چکی ہے، یمنی فوج پہلے ہی داخل ہو چکی ہے۔ اغوا کیے گئے افراد میں سے ایک چوتھائی فائرنگ کے تبادلے میں ہلاک اور دیگر زخمی ہوئے تھے۔

2009 میں جب ایک برطانوی صحافی سٹیفن فیرل کو طالبان نے افغانستان میں اغوا کیا تھا تو انھیں برطانوی سپیشل فورسز نے بازیاب کروایا تھا لیکن اس حملے کے نتیجے میں ان کا ایک امدادی کارکن، دو عام شہری اور ان کا افغان مترجم بھی ہلاک ہو گئے تھے۔

اگلے سال امریکی نیوی کی ایک ٹیم نے برطانوی امدادی کارکن لنڈا نورگروو کو بازیاب کرانے کی کوشش کی، جنھیں طالبان نے افغانستان میں اغوا کیا تھا۔ اس چھاپے میں ان کے اغوا کار مارے گئے لیکن وہ اپنے ایک ریسکیو اہلکار کی طرف سے پھینکے گئے دستی بم سے ہلاک ہو گئیں۔

سنہ 2012 میں نائجیریا میں ایک برطانوی اور ایک اطالوی یرغمالی کی رہائی کے لیے برطانوی سپیشل فورسز کا آپریشن اس وقت ناکام ہو گیا تھا جب نائجیریا کے ایک فوجی نے قبل از وقت اپنے ہتھیار سے فائرنگ کر دی تھی۔

اس کے بجائے وہ ان کا قتل لائیو سٹریم کر کے زیادہ سے زیادہ نفسیاتی اثرات مرتب کرنے کا ارادہ رکھتے تھے۔ ان حالات میں، مسلح مداخلت، اگر ان کا پتا لگایا جا سکتا ہے تو یہ عام طور پر دستیاب واحد آپشن ہوتا ہے۔

حماس کہ بارے میں کہا جا رہا ہے کہ یہ ایک ہائبرڈ کیس ہے۔ سات اکتوبر کو جنوبی اسرائیل میں ان کا حملہ ایک ظالمانہ اقدام تھا۔ اس کے باوجود وہ بعد میں 100 سے زیادہ یرغمالیوں کی رہائی کے لیے سودے بازی کرنے کو تیار ہیں۔

آج حماس کی قید میں موجود اسرائیلی یرغمالیوں کے رشتہ دار اس بات سے بخوبی واقف ہیں کہ پہلے ہی رہا ہونے والے تقریباً تمام افراد کسی بھی فوجی کارروائی سے نہیں بلکہ قطر اور مصر کی جانب سے حماس کے ساتھ مذاکرات اور ثالثی کے ذریعے اپنے گھروں میں واپس لوٹنے میں کامیاب ہوئے ہیں۔

جنرل ہربرٹ کہتے ہیں کہ ’یرغمالیوں کی واپسی صرف سفارتی ذرائع سے ہی ممکن ہے، غزہ میں اس مسئلے کا کوئی مؤثر فوجی حل فی الوقت دکھائی نہیں دے رہا۔‘


Summary: اسرائیلی فوجی حکام کے مطابق غزہ میں آئی ڈی ایف نے غلطی سے جن تین اسرائیلی یرغمالیوں کو گولیاں مار کر ہلاک کیا وہ اس دوران سفید کپڑے کا ٹکڑا لہرا رہے تھے۔

غزہ میں ’غلطی سے ہلاک‘ کیے جانے والے اسرائیلی یرغمالی سفید کپڑا تھامے، مدد کے لیے پُکار رہے تھے: اسرائیلی فوج

عبرانی زبان میں مدد کے لیے ایک پکار سُنی گئی جس پر بٹالین کمانڈر نے آئی ڈی ایف کے اہلکاروں کو گولی نہ چلانے کا حکم دیا۔ عہدیدار نے بتایا کہ زخمی حالت میں یرغمالی ایک مرتبہ پھر عمارت سے باہر نکلا جس پر دوبارہ گولیاں برسا دی گئیں، اور اسے ہلاک کر دیا گیا۔

سمیر تلاکا جو کہ بدو ہیں کو کبوتز نیر ایم کے مقام سے اغوا کیا گیا تھا۔ وہ اسرائیلی قصبے ہرہ میں رہتے تھے جبکہ کبوتز میں مرغیوں کے فارم پر کام کرتے تھے۔ سات اکتوبر کی صبح وہ کام پر ہی تھے۔ حماس کے حملے کے بعد انھوں نے اپنی بہن کو فون کر کے بتایا کہ وہ گولیاں لگنے سے زخمی ہو گئے ہیں۔

دریں اثناء رہائی پانے والے تھائی یرغمالی ویچیان ٹیمتھونگ نے ان کے ساتھ گزارے گئے اپنے وقت کو یاد کرتے ہوئے کہا کہ چونکہ ان کے پاس کوئی مشترکہ زبان نہیں تھی اس لیے وہ ایک دوسرے سے بات چیت کرنے اور ایک دوسرے کی اخلاقی حمایت کرنے کے لیے اشاروں کی زبان کا استعمال کرتے تھے۔ انھوں نے کہا کہ وہ ان افراد کی موت کے بارے میں جان کر ’صدمے کی حالت‘ اور ’افسردہ‘ ہیں، جن کے ساتھ انھوں نے تقریبا 50 دن حماس کی قید میں گزارے۔

رواں ماہ کے اوائل میں اسرائیل اور حماس کے درمیان عارضی جنگ بندی کے خاتمے کے بعد سے ان کے اہل خانہ نے اسرائیلی حکومت پر دباؤ ڈال رکھا ہے کہ وہ کم از کم کچھ قیدیوں کی رہائی کے لیے ایک نئی جنگ بندی کا اعلان کریں۔ ابتدائی معاہدے کے نتیجے میں اسرائیلی جیلوں میں قید فلسطینیوں کے بدلے 100 سے زائد یرغمالیوں کو رہا کیا گیا تھا۔

ناما وینبرگ، جن کے کزن ایٹائی سویرسکی یرغمال ہیں، نے کہا ’جو کچھ ہوا اُس نے ہمیں خوف کی ایک نا ختم ہونے والی کیفیت میں مبتلا کر دیا ہے، یرغمالی جو زندہ تھے اب مر چکے ہیں۔ ’ہمیں لاشوں یا بیگوں کی ضرورت نہیں ہے۔ اس وقت تک جنگ بندی کریں جب تک تمام یرغمالی زندہ واپس نہیں لوٹ آتے۔ ہر گزرتے دن کے ساتھ ہمیں اُن یرغمالیوں کی تلاش رہتی ہے کہ جو یہاں سے گئے تو زندہ تھے مگر اب وہ مردہ واپس آ رہے ہیں۔

مقامی صحت حکام کے مطابق غزہ میں حماس کے حملوں کے جواب میں شروع کی جانے والی جنگ، جس میں اسرائیل میں تقریبا بارہ سو افراد ہلاک ہوئے تھے، 18 ہزار سے زیادہ افراد ہلاک ہوئے ہیں، اور لاکھوں افراد کو ان کے گھروں سے بے دخل کر دیا گیا ہے۔


Summary: غزہ میں سرد بارش ہوتی ہے۔ اس بارش میں ایک کم عمر لڑکا ایک بچے کی کفن میں لپٹی لاش لے کر چل رہا ہے۔ مہذب دنیا یہ بحث کر رہی ہے کہ کوفیہ پہننے سے یا جنگ بندی یا آزادی کے نعرے لگانے سے کس کے کتنے جذبات مجروح ہو رہے ہیں۔ یروشلم کے جوان کو کہا تھا کہ تمھارا محلہ ہی نہیں پوری دنیا پاگل خانہ ہے۔

یروشلم کا ’پاگل خانہ‘: محمد حنیف کا کالم

سات، آٹھ سال پہلے کراچی میں جرمنی میں رہنے والا ایک فلسطینی نژاد نوجوان ملنے آیا۔ وہ کسی انٹرنیشنل این جی  او کے لیے کراچی پر رپورٹ تیار کر رہا تھا۔ میں عام طور پر اس طرح کی ملاقاتوں سے یہ کہہ کر جان چھڑاتا ہوں کہ میں زندگی کے کسی بھی شعبے کا ماہر نہیں ہوں۔

نوجوان نے بتایا کہ اس کا بچپن یروشلم میں گزرا ہے۔ والدین اور باقی خاندان ابھی بھی وہیں پر ہیں۔ میں نے اس پر اپنے یروشلم کے قیام اور چند دنوں میں کشید کیے ہوئے علم کی دھاک بٹھانے کے لیے پوچھا کہ اس کا تعلق یروشلم کے کون سے محلے سے ہے۔

نوجوان نے میری بات صبر سے سنی اور کہا کہ یہ سب آپ کا مسئلہ ہو گا مجھے تو یروشلم بالکل پسند نہیں ہے بلکہ سچ پوچھیں تو مجھے ’پاگل خانہ‘ لگتا ہے۔ میں نے پریشان ہو کر پوچھا وہ کیسے؟

اس نے کہا کہ آپ سوچیں کہ دنیا کے سب سے بڑے مذہبی جنونی ایک دو میل کے ریڈیس اور تنگ گلیوں والے علاقے میں بند کر دیے گئے ہیں اور ہزاروں سالوں سے یہ ثابت کرنے کی کوشش کر رہے ہیں کہ ہم پاگل نہیں ہیں۔

جب سے سات اکتوبر شروع ہوا ہے تو میں اس نوجوان اور یروشلم کی گلیوں میں گزرے اس کے بچپن کے بارے میں سوچتا ہوں۔ یروشلم کی گلیوں میں وہ یہودی بھی رہتے ہیں جو انتہائی مذہبی ہیں۔ آپ نے دیکھا ہو گا، لمبے کالے کوٹوں والے، باریشی اور انتہائی خوبصورت لٹوں والے۔

مجھے سمجھایا گیا کہ یہ اس لیے اتنے تیز چل رہے ہیں کہ کبھی کبھی ساتھ والی تنگ گلی سے فلسطینی بچے تیزی سے بھاگتے ہوئے آتے ہیں اور ان کو اڑنگی لگا کر گرا دیتے ہیں۔

چونکہ یروشلم کے فلسطینی محلوں میں ان بچوں کے لیے جو اسرائیلی جیلوں میں نہیں ہیں، کھیلنے کی کوئی جگہ نہیں ہے تو وہ جا کر اڑنگی لگاتے ہیں اور دوسری تنگ گلی میں غائب ہو جاتے ہیں۔

دو کلومیٹر کا فاصلہ دس منٹ میں بھی طے ہو سکتا ہے اور دو دن میں بھی اور اگر اسرائیلی فوجی جوان کی  بندوق طے کرے تو یہ فاصلہ کبھی طے نہیں ہو گا۔ مسلمان، یہودی، مسیحی خود کو انسان سمجھتے ہوں یا نہ، حضرت ابراہیم کو اپنا دادا پیغمبر سمجھتے ہیں۔

مہذب دنیا یہ بحث کر رہی ہے کہ کوفیہ پہننے سے یا جنگ بندی یا آزادی کے نعرے لگانے سے کس کے کتنے جذبات مجروح ہو رہے ہیں۔ یروشلم کے جوان کو کہا تھا کہ تمھارا محلہ ہی نہیں پوری دنیا ’پاگل خانہ‘ ہے۔


Summary: ہولوکاسٹ اور دوسری عالمی جنگ کے دوران جرمنی میں نازی حکومت نے 60 لاکھ یہودیوں کا قتل کیا تھا تاہم اب جرمنی کی شہریت کے حصول کے لیے اسرائیل کو تسلیم کرنے کی ضروری شرط عائد کر دی گئی ہے جو جرمنی کے عرب اور مسلم حلقوں میں تنازع کا باعث بنی ہوئی ہے۔

جرمنی کی شہریت حاصل کرنے کے لیے اسرائیل کو تسلیم کرنا ضروری شرط کیوں قرار دیا گیا؟

ریاست زاکسن نے حال ہی میں جرمن شہریت کے حصول کے لیے ایک نئی شرط شامل کی ہے جو ملک کے عرب اور مسلم حلقوں میں تنازع کا باعث بنی۔

جرمن نشریاتی ادارے ڈی ڈبلیو کے مطابق ریاستی اور وفاقی سطح پر اس شرط کو بائیں طرف جھکاؤ والی جماعت کرسچن ڈیموکریٹس نے پیش کیا مگر اسے دیگر جماعتوں کی حمایت بھی حاصل ہے۔ تاہم تین جماعتوں پر مشتمل حکومتی اتحاد میں اس حوالے سے تشویش پائی جاتی ہے کہ ایسے اقدامات اسرائیل مخالف جذبات سے نمٹنے میں کتنے سازگار ثابت ہوں گے۔ انھیں خدشہ ہے کہ کشیدگی کے ماحول میں ایسے کسی اقدام سے مزید تقسیم پیدا ہوسکتی ہے۔

ہولوکاسٹ اور دوسری عالمی جنگ کے دوران جرمنی میں نازی حکومت نے 60 لاکھ یہودیوں کا قتل کیا۔ اس لیے اب جرمن ریاست کا خیال ہے کہ اس پر اسرائیل کے لیے ایک ’خاص ذمہ داری‘ عائد ہوتی ہے۔ جرمن حکام کے مطابق اس کے محض سیاسی مقاصد نہیں بلکہ جرمنی کے اپنے وجود کے لیے بھی یہ لازم ہے۔

جرمنی میں عرب اور مسلم برداری نے اس پالیسی کی مخالفت کی ہے۔ ان کا خیال ہے کہ حکام فلسطینیوں کی بات نہیں سنتے اور ان کی تاریخ کو نظر انداز کرتے ہیں۔

کترینا نے وضاحت کرتے ہوئے مزید کہا کہ ’بعض اوقات اسرائیل پر تنقید یہود دشمنی ہو سکتی ہے یا اس کے پسِ پشت یہود دشمنی ہو سکتی ہے۔ مگر اس کا یہ مطلب نہیں کہ دونوں ایک جیسے ہیں۔ یہ واضح ہوتا ہے جب ہم یہود دشمنی کو یہودیوں کے خلاف نسلی تعصب کی طرح سمجھیں کیونکہ ایسے بہت سے یہودی اور اسرائیلی یہودی ہیں جو اسرائیلی ریاست پر تنقید کرتے ہیں۔‘

وہ مزید کہتی ہیں کہ جرمنی میں 2015 کے بعد سے زیادہ تر یہود مخالف واقعات پناہ گزینوں نے نہیں بلکہ سفید فام جرمنوں نے انجام دیے۔ انھوں نے مزید کہا کہ ’مشرق وسطی سے آنے والے تارکین وطن میں ہولوکاسٹ کے بارے میں جاننے، جمہوریت کے جرمن تصور کو سمجھنے اور خود کو ضمن کرنے میں خاصی دلچسپی ہے۔ ان میں جرمن بحث کو سیکھنے اور سمجھنے کی بہت خواہش ہوتی ہے۔‘

کترینا نے جرمن میڈیا کے بارے میں اپنی تشویش کا اظہار کیا ’سب یہ سمجھتے ہیں جیسے مظاہرین دہشت گردی کی حمایت کر رہے ہیں جو کہ گمراہ کن ہے۔ مظاہرین میں کئی لوگ شامل ہوتے ہیں جن کے انفرادی اور پیچیدہ تصورات ہوتے ہیں۔‘

انھوں نے اپنی بات کا اختتام یہ کہہ کر کیا کہ ’جرمنی میں تاریخی اعتبار سے ہولوکاسٹ اور اسرائیل کے قیام کے درمیان ایک تعلق محسوس کیا جاتا ہے۔ تاہم جرمن حکومت اس تعلق کو نظر انداز کر دیتی ہے کہ ہولوکاسٹ کا تعلق نکبہ سے بھی ہے جس میں فلسطینیوں کے بے گھر ہونے نے دنیا کے بدترین پناہ گزین کے بحران کو جنم دیا۔‘


Summary:
غیر سرکاری تنظیم سیو دی چلڈرن کی ایک رپورٹ کے مطابق،اسرائیلی فوج کے ہاتھوں گرفتار ہونے والے  یہ نابالغ فلسطینی بچے جسمانی اور جذباتی زیادتی کا شکار ہیں۔ ہر پانچ میں سے چاربچوں نے مار پیٹ کی شکایات کی ہیں۔
69 فیصد کا کہنا ہے کہ انھیں تلاشی لینے کے بہانے برہنہ کر دیا گیا اور تقریباً نصف بچوں کا کہنا ہے کہ گرفتاری کے وقت تشدد کے باعث وہ زخمی ہوئے، کچھ کو گولیاں لگیں اور کچھ کی ہڈیاں ٹوٹی ہوئی تھیں۔ یہ تحقیق گزشتہ سال جولائی میں شائع ہوئی تھی۔

فوجی عدالتوں میں ٹرائل کا سامنا کرنے والے فلسطینی بچے: ’رہائی کے بعد میرا بھائی محمد وہ نہیں رہا جسے ہم جانتے تھے‘

غیر سرکاری تنظیم ’سیو دی چلڈرن‘ کی ایک رپورٹ کے مطابق اسرائیلی فوج کے ہاتھوں گرفتار ہونے والے  یہ کم عمر فلسطینی بچے جسمانی اور جذباتی زیادتی کا شکار بنتے ہیں۔ تنظیم کے اعداد و شمار کے مطابق ہر پانچ میں سے چار (86 فیصد) بچوں نے مار پیٹ کی شکایات کی، 69 فیصد کا کہنا تھا کہ انھیں تلاشی لینے کے بہانے برہنہ کر دیا گیا اور تقریباً نصف بچوں نے بتایا کہ گرفتاری کے وقت ہونے والے تشدد کے باعث وہ زخمی ہوئے، کچھ کو گولیاں لگیں اور کچھ کی ہڈیاں ٹوٹیں۔

واضح رہے کہ غزہ کا مغربی کنارہ اور مشرقی بیت المقدس اسرائیلی فوج کے زیر قبضہ ہیں اس لیے ان علاقوں میں گرفتار ہونے والے فلسطینیوں کو فوجی عدالتوں میں مقدمات کا سامنا کرنا پڑتا ہے اور اس عمل میں عمر کی کوئی تخصیص نہیں یعنی کم عمر بچوں یا 18 سال سے کم عمر گرفتار شدہ افراد کا ٹرائل بھی انھی فوجی عدالتوں میں ہوتا ہے۔

کریم کو اس وقت گرفتار کیا گیا جب ان کی ایک ویڈیو سامنے آئی جس میں وہ ایک پستول سے کھیل رہے تھے۔ کریم کے مطابق یہ پستول ایک درخت کے نیچے موجود ایک سوٹ کیس ملی تھی جسے انھوں نے کھیلنے سے بعد خود پولیس کے حوالے کر دیا تھا۔

ان کا یہ بھی کہنا تھا کہ انھیں دوران حراست اسرائیلی فوج کے ہاتھوں دو فلسطینی بچوں کو گولی مار کر ہلاک کیے جانے کی فوٹیج دیکھنے پر بھی مجبور کیا گیا۔ یہ وہی وڈیوز ہیں جن کو دیکھ کر بڑے پیمانے پر فلسطینیوں کو رنج و کرب کا سامنا کرنا پڑا تھا۔

اسرائیلی فوج پر پتھر پھینکنا ان بیشتر جرائم میں سرفہرست ہے جس کے لیے فلسطینی کم عمر بچوں کو حراست میں لیا جاتا ہے۔ ڈیفنس فار چلڈرن انٹرنیشنل سمیت دیگر انسانی حقوق کے گروہوں کا ماننا ہے کہ اس جرم کی سزا اس وقت 10 سے 20 سال تک بھی ہو سکتی ہے جب سامنے یہ بات ہو کہ پتھر سے حملہ کس پر کیا گیا۔

انسانی حقوق کی متعدد تنظیموں کے ذریعہ رپورٹ کیے جانے والے معروف کیسوں میں سے ایک احمد منصرہ کا ہے جنھیں 13 سال کی عمر میں گرفتار کیا گیا تھا اور ان پر ایک تصفیہ میں دو افراد کو چاقو سے وار کرنے کی کوشش کرنے کا الزام تھا۔

اقوام متحدہ کے ادارے یونیسیف نے 2013 میں اپنی ایک رپورٹ میں انکشاف کیا کہ اسرائیلی فوج کی حراست میں بچوں کی نظر بندی کے لمحے سے لے کر بچے کے خلاف مقدمہ چلانے اور بالآخر سزا پانے تک کے تمام مراحل میں بڑے پیمانے پر بدسلوکی منظم اور ادارہ جاتی تھی۔

2020 کی ایک رپورٹ کے مطابق حراست میں لیے گئے تقریباً نصف افراد نے سیو دی چلڈرن کو بتایا کہ وہ رہا ہونے کے بعد اپنی معمول کی زندگیوں میں واپس آنے سے قاصر ہیں۔


Summary: اقوام متحدہ کی جنرل اسمبلی نے بھاری اکثریت سے غزہ میں فوری طور پر جنگ بندی کی قرارداد کو منظور کر لیا ہے۔ تاہم امریکہ، اسرائیل، آسٹریا اور پیراگوئے سمیت دس ممالک نے جنگ بندی کی قرارداد کی مخالفت میں ووٹ دیا ہے۔

اقوام متحدہ کا غزہ میں فوری جنگ بندی کا مطالبہ: امریکہ کی قرارداد کی مخالفت مگر جو بائیڈن کی بمباری پر اسرائیل کو تنبیہ

اس قرارداد کے حق میں 153 ممالک نے ووٹ دیا جبکہ برطانیہ، جرمنی، اٹلی، ہالینڈ اور یوکرین سمیت 23 ممالک ووٹنگ سے اجتناب کیا۔

یہ اقوام متحدہ کی جنرل اسمبلی کی طرف سے ایسی دوسری قرار داد ہے جس میں غزہ میں جنگ بندی کی بات کی گئی ہے۔ اس سے قبل اکتوبر میں اقوام متحدہ نے ایک قرارداد کے ذریعے غزہ میں انسانی بنیادوں پر جنگ میں وقفہ کرنے سے متعلق ایک قرار داد پاس کی تھی۔ اس قرار داد کے حق میں 121، مخالفت میں 14 جبکہ 44 اراکین نے ووٹنگ میں حصہ نہیں لیا۔

جنگ بندی سے متعلق اس قرارداد پر تبصرہ کرتے ہوئے اقوام متحدہ میں امریکی سفیر لنڈا تھامس گرین فیلڈ نے اسمبلی میں اپنے خطاب میں کہا ہے کہ ’یہ جنگ بندی ان اسرائیلیوں کے لیے خطرناک ہو گا جنھیں وحشت ناک حملوں کا سامنا کرنا پڑے گا اور یہ ان فلسطینیوں کے لیے بھی خطرناک ہو گی جو حماس سے پاک ایک بہتر مستقبل کا حق رکھتے ہیں۔‘

اقوام متحدہ میں فلسطین کے سفیر نے کہا ہے کہ جنگ بندی کی قرارداد کے حق میں ووٹ ایک تاریخی دن تھا، جب اقوام متحدہ کی جنرل اسمبلی کی طرف سے ایک مضبوط پیغام گیا ہے۔

حماس نے اقوام متحدہ کی طرف سے جنگ بندی کی قرارداد کو خوش آئند قرار دیا ہے جبکہ اسرائیل کے اقوام متحدہ میں سفیر نے خدشہ ظاہر کیا ہے کہ اس قراردادا سے حماس کی مزید طویل عرصے کے لیے کارروائیاں کرنے کا موقع مل سکے گا۔

انھوں نے جنرل اسمبلی میں اپنے خطاب میں دیگر ممالک پر زور دیا کہ وہ حماس سے یرغمال بنائے جانے والے افراد کی واپسی اور اسرائیل کے حق میں غیرمسلح ہونے کا مطالبہ کرے۔

اگرچہ امریکہ نے اقوام متحدہ کی جنرل اسمبلی میں غزہ میں جنگ بندی سے متعلق قرارداد کی مخالفت کی ہے مگر امریکہ کے صدر جو بائیڈن نے کہا ہے کہ غزہ پر اندھا دھند بمباری کے باعث اسرائیل عالمی حمایت کھو رہا ہے۔

امریکی صدر نے سنہ 2024 کے انتخابات کے لیے منگل کو الیکشن عطیات سے متعلق ہونے والی تقریب میں اپنے خطاب میں مزید کہا کہ اسرائیل اپنی سلامتی کے لیے اب صرف امریکہ پر ہی انحصار نہیں کرتا بلکہ اب اسے یورپی یونین، یورپ اور دنیا کے اکثریتی ممالک کی حمایت حاصل ہے۔ تاہم انھوں نے واضح کیا کہ اسرائیل غزہ پر اندھا دھند بمباری سے عالمی حمایت کھو رہا ہے۔


Summary: عالمی ادارۂ صحت (ڈبلیو ایچ او) کا کہنا ہے کہ غزہ میں اب صرف ایک تہائی ہسپتال عارضی طور پر فعال ہیں۔ دوسری طرف فیشن برانڈ زارا کا کہنا ہے کہ اسے ’افسوس‘ ہے کہ اس کی ایک تشہیری مہم کی تصاویر کو غزہ جنگ سے جوڑا گیا۔

غزہ میں ’صرف ایک تہائی ہسپتال فعال‘، فیشن برانڈ زارا کو تشہیری مہم پر ’افسوس‘

ڈبلیو ایچ او کے رچرڈ پیپرکورن نے بتایا کہ ’صرف 66 دنوں میں غزہ میں صحت عامہ کا نظام 36 فعال ہسپتالوں سے سکڑ کر 11 عارضی فعال ہسپتالوں پر آچکا ہے۔ ان میں سے صرف ایک شمال میں جبکہ 10 ہسپتال جنوب میں ہیں۔‘

رچرڈ پیپرکورن نے کہا کہ غزہ کے ہسپتالوں میں بستروں کی قلت دور کرنے کی ضرورت ہے اور مجموعی طور پر نظام کو ’فعال کرنا ہوگا‘۔

دریں اثنا اسرائیل نے غزہ کی پٹی پر بمباری جاری رکھی ہوئی ہے جس دوران اس کی توجہ جنوبی شہر خان یونس پر مرکوز ہے۔ مصری سرحد رفح کے قریب بھی فضائی حملے جاری ہیں۔ حماس کے اہلکار کا کہنا ہے کہ اس دوران 22 افراد ہلاک ہوئے ہیں۔

امریکہ نے کہا ہے کہ وہ اسرائیل پر زور ڈالے گا کہ عام شہریوں کی زندگی کو مزید تحفظ فراہم کیا جائے۔ امریکی محکمۂ خارجہ کے ایک اہلکار نے کہا کہ شہریوں کو تحفظ فراہم کرنے کے لیے مزید اقدامات کیے جاسکتے ہیں۔ ’اسرائیل کی حکمت عملی کی جیت اس وقت ہوگی جب وہ شہریوں کو تحفظ فراہم کرے اور طویل مدتی امن کے لیے کام کرے۔‘

خیال رہے کہ غزہ کی وزارت صحت کے مطابق اسرائیلی حملوں میں 18 ہزار سے زیادہ لوگ ہلاک ہوئے ہیں۔ حماس کے اسرائیل پر سات اکتوبر کے حملے میں 1200 افراد ہلاک ہوئے تھے جبکہ 240 افراد کو یرغمالی بنا لیا گیا تھا۔

معروف فیشن برانڈ زارا کو ’افسوس‘ ہے کہ اس کی ایک تشہیری مہم سے ’غلط فہمی‘ نے جنم لیا۔ اس مہم کی بعض تصاویر پر اس لیے تنقید کی جا رہی تھی کیونکہ یہ غزہ میں جاری جنگ سے ملتی جلتی ہیں۔

برطانیہ میں اشتہارات کی نگرانی کرنے والی ادارے کو اس حوالے سے کئی شکایات موصول ہوئیں جبکہ اس پر سوشل میڈیا پر بھی تنقید کی گئی جس کے بعد زارا نے اس مہم کی تمام تصاویر حذف کر دی ہیں۔

تاہم زارا نے کہا ہے کہ اس مہم کا مقصد وہ نہیں تھا جو بعض صارفین نے اخذ کیا۔ ’یہ مہم جولائی میں بنائی گئی اور اس کی تصاویر ستمبر میں کھینچی گئیں۔‘

زارا کا مؤقف ہے کہ ’یہ تصاویر ایک مجسمہ ساز کے سٹوڈیو میں کھینچی گئیں جہاں کئی نامکمل مجسمے تھے۔ اس کا مقصد یہ تھا کہ کپڑوں کی تیاری کے عمل کو آرٹ کے ماحول سے جوڑا جائے۔‘

خیال رہے کہ اس سے قبل ایم اینڈ ایس نامی برانڈ پر فلسطینی پرچم کے رنگوں میں ایک کرسمس پارٹی کی تصویر پر تنقید کی گئی تھی۔ ایم اینڈ ایس نے بھی معذرت کر کے تصاویر ہٹا دی تھیں۔


Summary: اسرائیلی فوج کی جانب سے غزہ کے تمام علاقوں میں زمینی کارروائی جاری ہے اور اس نے وہاں موجود 20 لاکھ عام شہریوں کو ’المواصی‘ کے ’انسانی بنیادوں پر بنائے گئے زون‘ میں جانے کی ہدایت کی ہے۔ یہ زون صرف آٹھ اعشاریہ پانچ مربع کلومیٹر رقبے پر محیط ہے جو اسلام آباد میں واقع بین الاقوامی ایئرپورٹ کے رقبے سے بھی کم ہے۔

غزہ کا ’محفوظ علاقہ‘ جو اسلام آباد ایئرپورٹ سے بھی چھوٹا مگر لاکھوں فلسطینوں کی پناہ گاہ ہے

انھوں نے کہا کہ اسرائیل کی جانب سے فلسطینیوں کو کم سے کم رقبے میں جانے پر مجبور کرنے کے باعث ’بیماری کے پھیلاؤ کے لیے سازگار ماحول پیدا ہو رہا ہے۔‘

انھوں نے کہ غزہ میں ہر 750 افراد کے لیے ایک غسل خانہ اور 150 افراد کے لیے ایک ٹوائلٹ موجود ہے۔ اس کے علاوہ ان کے مطابق غزہ میں آغاز میں موجود 36 ہسپتالوں میں سے صرف 14 فعال ہیں جن میں سے دو شمال اور 12 جنوب میں ہیں۔

خیال رہے کہ اس سے قبل اقوام متحدہ کے ایک سینیئر امدادی اہلکار نے خبردار کیا ہے کہ غزہ میں جاری جنگ کی وجہ سے وہاں کی آدھی آبادی فاقہ کشی کا شکار ہے۔

اقوام متحدہ کے ورلڈ فوڈ پروگرام کے ڈپٹی ڈائریکٹر کارل سکاؤ نے کہا کہ غزہ پٹی میں ضروری سامان کا صرف ایک حصہ ہی داخل ہو پا رہا ہے جس کی وجہ سے 10 میں سے نو لوگوں کو روزانہ کا کھانا بھی میسر نہیں۔

لیکن زمینی حقیقت یہ ہے کہ سات اکتوبر سے غزہ کے اندر اور باہر نقل و حرکت پر بہت زیادہ پابندیاں عائد ہیں۔ واضح رہے کہ سات اکتوبر کو حماس کے جنگجوؤں نے اسرائیل کی سخت حفاظتی باڑ کو توڑ دیا تھا اور ان کے حملے میں 1,200 افراد ہلاک ہو گئے تھے جبکہ انھوں نے 240 افراد کو یرغمال بنا لیا تھا۔

گذشتہ ماہ بین الاقوامی دباؤ اور سات روزہ عارضی جنگ بندی سے غزہ پٹی میں کچھ اشد ضروری امدادی اشیا کی ترسیل کی اجازت ملی تھی لیکن ورلڈ فوڈ پروگرام (ڈبلیو ایف پی) کا اصرار ہے کہ غزہ پٹی کے لوگوں کی ضروریات کو پورا کرنے کے لیے اب دوسرے سرحدی کراسنگ کو کھولے جانے کی ضرورت ہے۔

اسرائیل کا کہنا ہے کہ حماس کے رہنما خان یونس میں ممکنہ طور پر سرنگوں کے زیر زمین نیٹ ورک میں چھپے ہوئے ہیں، اور یہ کہ وہ گروپ کی عسکری صلاحیتوں کو تباہ کرنے کے لیے گھر گھر اور 'کونے کونے' میں لڑ رہا ہے۔

اسرائیلی فوج نے بار بار غزہ کے 20 لاکھ شہریوں کو ہدایت دی ہے کہ وہ ایک ایسے علاقے جسے وہ ’یومینیٹیرین زون‘ کہہ رہے ہیں وہاں منتقل ہو جائیںآ خیال رہے کہ یہ علاقپ لندن کے ہیتھرو ایئرپورٹ سے بھی چھوٹا ہے۔

عام شہریوں کا کہنا ہے کہ بدلتے ہوئے پیغامات کی وجہ سے محفوظ علاقوں کی نشاندہی کرنا ان کے لیے ایک مشکل بن گئی ہے۔ اسرائیلی فوج کی ہر پوسٹ میں ایک نقشہ ہے جس میں المواصی کے اندر ایک علاقے میں جانے کو کہا جاتا ہے۔


Summary: ہدفیہ نسل کی عزتِ نفس کو زبانی و عملاً مسلسل کچلتے رہو، کسمسانے کی جرات کرے تو جیل میں بھر دو، چیختے ہوئے سڑک پر آئے تو ٹھنڈا کرنے کے لئے سر کا نشانہ لو۔ بالکل ہی آپے سے باہر ہو کے رسیاں تڑانے لگے اور عالمِ غیض میں حملہ کر دے تو نسل ہی مٹا دو۔ دھیرے دھیرے قسط وار۔ مبادا باقی دنیا کا ضمیر نہ جاگ پڑے۔

’امریکہ تو ہے ہی گھٹیا، مگر آپ کیا ہیں؟‘: وسعت اللہ خان کا کالم

اگر آنکھ کے بدلے آنکھ اور دانت کے بدلے دانت کے توریتی اصول پر ہی انتقام لیا جاتا تو بھی بارہ سو کے بدلے بارہ سو جانوں کا کفارہ بنتا ہے۔ مگر جب نشہ ہی طاقت کا ہو اور باز پرس سے مکمل چھوٹ بھی ہو اور مقصد بدلے کے بجائے مکمل نسلی بیخ کُنی ہو اور غصہ کھوپڑیوں کے مینار بنائے بغیر اترنا محال ہو تو تمام الہامی احکامات بھی دھرے کے دھرے رہ جاتے ہیں۔

اب چونکہ نسل کشی کو سوشل میڈیا کا بدتمیز چیلنج درپیش ہے لہٰذا ایک سلیقہ مند پروپیگنڈہ ڈھانچے کی پہلے سے کہیں زیادہ ضرورت ہے۔ پہلے کے برعکس آج کی جنگ بھی دو محاذی ہے، زمینی محاذ اور پروپیگنڈے کا محاذ۔ مطلوبہ کامیابی کے لیے دونوں کو بیک وقت فعال رکھنا پڑتا ہے۔

مثال کے طور پر پہلے ان فلسطینیوں کے وجود سے ہی انکار کر دو۔ دنیا نہ مانے تو حرف، صوت اور تصویر کی پوری طاقت لگا کے ثابت کرنے کی کوشش کرو کہ یہ دیکھنے میں تو انسان لگتے ہیں مگر دراصل یہ دو ٹانگوں پر چلنے والے نیم جانور ہیں۔ ان کا دماغ بیل کا سا ہے، ان کا مرنا جینا اتنا ہی اہم ہے جتنا کسی بھیڑ یا بھیڑیے کا۔

نیز یہ کہ جانور بھلے دو ٹانگوں پر چلے یا چار پر، شعور سے عاری ہوتا ہے لہٰذا اس کی تکلیف بھی انسانی معیار پر پوری نہیں اترتی۔ چنانچہ جب بھی وہ خود پر ہونے والی زیادتی کے ردِ عمل میں کبھی سینگ مارے یا دلتی جھاڑنے کی کوشش کرے یا باربرداری کے قابل نہ رہے تو اسے بیابان کی جانب ہنکال دو، بیچ دو یا مار ڈالو۔

جدید نسل کُشی مرحلہ وار ہوتی ہے، یعنی کسی بھی تاریخی، سماجی یا قانونی بہانے سے ہدف کمیونٹی سے چھت اور پاؤں تلے کی زمین چھین لو، معاشی سکت مفلوج کر دو، اندر کا سکون اغوا کر لو۔ گھر سے باہر نکلے تو خود کو ایسے دیدہ و نادیدہ محاصرے میں محسوس کرے کہ زمین اور فضا بھی دشمن لگے۔

ہدفیہ نسل کی عزتِ نفس کو زبانی و عملاً مسلسل کچلتے رہو، کسمسانے کی جرات کرے تو جیل میں بھر دو، چیختے ہوئے سڑک پر آئے تو ٹھنڈا کرنے کے لیے سر کا نشانہ لو۔ بالکل ہی آپے سے باہر ہو کے رسیاں تڑانے لگے اور عالمِ غیض میں حملہ کر دے تو نسل ہی مٹا دو۔ دھیرے دھیرے قسط وار۔ مبادا باقی دنیا کا ضمیر نہ جاگ پڑے۔

اور جاگ بھی پڑے تو سوکھے منھ سے کہہ دو ’آپ کو ان نیم انسانوں کی بہت تکلیف ہے نا، ایسا کرو آپ انھیں اپنے ہاں لے جا کے رکھ لو۔‘ ظاہر ہے کہ یہ فارمولا یا فائنل سلوشن سے بچنے کا واحد حل کوئی نہیں مانے گا۔ لہذا اپنا نسل کُش کام پوری توجہ سے جاری رکھو۔


Summary: گذشتہ جمعے سے اسرائیل نے غزہ کے جنوب میں شدید بمباری کا آغاز کیا جس کے بعد غزہ کے دوسرے سب سے بڑے شہر خان یونس کے ہسپتالوں میں زخمیوں لوگوں کی بڑی تعداد آ رہی ہے جو اس کی سکت سے زیادہ ہے۔ بی بی سی کے نامہ نگار عدنان البرش اس وقت یہ فیصلہ کرنے کی کوشش کر رہے ہیں کہ کیا انھیں اپنا کام جاری رکھنا چاہیے یا سب چھوڑ کر اپنے گھر والوں کے پاس جانا چاہیے جہاں ’زیادہ سے زیادہ وہ سب اکٹھے مر جائیں‘ گے۔

غزہ میں بی بی سی کے رپورٹر: ’مجھے اپنی زندگی بھی ختم ہوتی نظر آ رہی ہے‘

پھر دھول میں لپٹی ایک اور گاڑی آتی ہے اور ایک چار یا پانچ سال کے بچے کی مدد کر کے اسے اس گاڑی سے نکالا جاتا ہے۔ وہ اس قابل ہوتا ہے کہ خود چل کر گاڑی سے اُتر کر اندر چلا جائے۔

جمعے سے اسرائیل نے غزہ کے جنوب میں شدید بمباری کا آغاز کیا جس کے بعد غزہ کے دوسرے سب سے بڑے شہر خان یونس کے ہسپتالوں میں زخمیوں کی بڑی تعداد آ رہی ہے جو اس کی سکت سے کہیں زیادہ ہے۔

غزہ کی وزارت صحت کے مطابق جنگ کے دوبارہ شروع ہونے کے بعد سے کم از کم 1200 سے زائد لوگ مارے جا چُکے ہیں اور اس کے بعد ہلاکتوں کی مجموعی تعداد 16 ہزار سے تجواز کر چکی ہے۔

بی بی سی عربی کے رپورٹر عدنان البرش خان یونس میں ناصر ہسپتال کے باہر سے رپورٹنگ کرتے ہوئے

جنگ کے ابتدائی دنوں میں اسرائیلی فوج نے عام شہریوں کو شمالی غزہ چھوڑنے کا حکم دیا تھا۔ غزہ کے 23 لاکھ رہائشیوں کی بڑی تعداد نے اپنی جانیں بچانے کے لیے جنوب کا رخ کیا تھا۔

دھماکوں کی آوازوں کے درمیان ایک بچے نے کہا ’جب ہم کھیل رہے ہوں اور بمباری شروع ہو جائے تو ہم فوراً دیواروں کے ساتھ خیموں میں جا کر سو جانے کا بہانا کرتے ہیں۔‘

ہسپتال میں ایک خاتون نے بتایا کہ وہ خان یونس کے مشرقی علاقے الفاخاری کی جانب گئیں جب انھیں فون کالوں کے ذریعے بتایا گیا کہ وہ جگہ ’سیف زون‘ یعنی محفوظ مقام ہے۔ لیکن اب وہ کہتی ہیں اس علاقے میں بہت بمباری ہو رہی ہے اور صورتحال ’بہت بری‘ ہے۔

خان یونس مرکز میں سماح الوان دو خالی پانی کی بوتلیں لہراتے ہوئے کہتی ہیں کہ ان کے چھے بچے پیاسے ہیں۔ ان کی پانچ بیٹیاں اور ایک بیٹا ہے۔

مجھے اپنی زندگی بھی ختم ہوتی نظر آ رہی ہے۔ جنگ کی ابتدا سے میرے اور میرے خاندان کے ساتھ جو کچھ ہوا اس سب کے باوجود یہ پہلی دفعہ ہے جب مجھے سمجھ نہیں آرہی کیا کیا جائے۔

مُجھ سے میری قوت ارادی اور اختیار چھین لیا گیا ہے۔  اپنے گھر والوں کو محفوظ رکھنے اور منصوبے بنانے کی مجھے عادت ہے لیکن اب میں کوئی فیصلہ نہیں کر پا رہا۔

میرا تعلق شمال سے ہے لیکن میں اپنے گھر والوں کے ساتھ اس وقت جنوب کی طرف روانہ ہوا جب اسرائیلی فوج نے حکم دیا کہ ایسا کریں، انھوں نے کہا جنوب ’محفوظ‘ ہے۔

کیا مجھے جنوب میں رفح کی جانب جانا چاہیے، اپنا کام جاری رکھنا چاہیے اور اُمید رکھنی چاہیے کے میرے گھر والے ٹھیک رہیں گے؟

یا مجھے رپورٹنگ چھوڑ کر واپس جانے کی کوشش کرنی چاہیے، کیونکہ اگر کوئی آفت ہی آنی ہے تو ہم سب پر اکٹھی آئے کم از کم ہم اکٹھے مر تو جائیں گے؟


Summary: رفعت کا مار کر جس سے وہ غزہ کی یونیورسٹی میں انگریزی ادب پڑھاتے تھے ،اسرائیلی بم کا مقابلہ نہ کر پایا اور وہ اپنی بہن اور چار بچوں سمیت ایک اسرائیلی حملے میں ہلاک ہو گئے۔

’آپ کو بتانا تھا کہ کل ہمیں ہمارے بچوں کے ساتھ مار دیا جائے گا‘: محمد حنیف کا کالم

غزہ کے شاعر اور استاد رفعت العزیز نے اپنی ہلاکت سے چند دن پہلے ایک انٹرویو میں کہا تھا کہ ’ہم کچھ بھی کہہ لیں، کچھ بھی کر لیں، اسرائیلی ہمیں مار دیں گے۔‘

اُس کے بعد کہا تھا کہ ’غزہ میں نہ پانی ہے نہ کہیں بھاگنے کا کوئی راستہ۔ اسرائیل چاہتا ہے کہ ہم اجتماعی خود کشی کر لیں لیکن ہم وہ نہیں کریں گے۔ میں ایک استاد ہوں میرے گھر میں لکھنے والا ایک مارکر ہے۔ جب اسرائیلی میرے گھر کا دروازہ توڑ کر مجھے اور میرے خاندان کو مارنے آئیں گے تو میں وہی مارکر ان پر دے ماروں گا  اور غزہ کا ہر شہری یہی کرے گا۔‘

روانڈا کے قتل عام کے بعد ایک صحافی نے اپنی زمینی رپورٹنگ کو بنیاد بنا کر ایک کتاب لکھی جس میں بتایا گیا کہ قتل عام کا ماحول کیسے بنایا گیا، کیسے مہینوں تک مقامی ریڈیو سٹیشنوں اور اخباروں میں پروپیگنڈا کیا گیا اور جب قتل عام شروع ہوا تو مارے جانے والوں کو پہلے سے پتہ تھا کہ اگلی باری ان کی ہے۔

کیونکہ ہماری پڑھی لکھی مغربی عوام، آئی فون اور انسانی حقوق ایجاد کرنے والی قومیں اپنے فون پر ’ہم اور ہمارے بچے مار دیے جائیں گے‘ والا پیغام اور اس پیغام کو پہنچانے والے دھاڑتے بموں اور سیٹیاں بجاتے میزائل، باپ کے ہاتھ میں بچی (جسے وہ ایسے تیار کر رہا ہے جیسے قبر کے بجائے سکول بھیجنے والا ہو)، میری روح کی روح مغربی اور مشرقی طاقتیں غزہ سے ہر لمحے آنے والے پیغام کا جواب اس طرح دے رہی ہیں کہ قتل عام کرنے والے کا ہاتھ تھام کر پوچھ رہی ہیں کہ آپکو کوئی تنگی تو نہیں؟ اور بم چاہیں یہ لیں۔

بچوں کو مارنے کے ہمارے ریکارڈ توڑنے پر خرچہ بھی ہوا ہو گا تو کتنے بلین اور یہ جو غزہ میں انگریزی پڑھانے والے استاد اور شاعر کو مارا ہے تو ہم دنیا کو بتا دیں گے کہ وہ تو تھا ہی متنازع۔

استاد رفعت کے انگریزی ادب پڑھانے کے شوق اور اپنے مار کر سے اسرائیل کو دھمکی دینے والی ادا سے مجھے ایک پاکستانی انگریزی ادب کا استاد یاد آیا جس نے اپنی کلاس میں کوئی متنازع بات کہہ دی تھی یا اپنے مارکر سے لکھ دی تھی۔

مجھے یقین ہے جب ہمارے انگریزی ادب کے استاد کو استاد رفعت کی خبر پہنچے گی تو جنوبی پنجاب کی ایک جیل میں قید تنہائی والے سیل سے ایک دعا نکلے گی۔


Summary: امریکا نے اقوام متحدہ کی سکیورٹی کونسل میں انسانی بنیادوں پر غزہ میں فوری جنگ بندی کے  لیے پیش کی گئی قرارداد کوغیر متوازن اور غیر حقیقت پسندانہ قرار دے کر ویٹو کردیا ہے جبکہ اقوام متحدہ  کی جانب سے خدشے کا اظہار کیا گیا ہے کہ مغربی کنارے، لبنان، شام، عراق اور یمن میں بڑھتا تنازعہ بین الاقوامی امن اور سلامتی کے لیے سنگین خطرہ ہیں۔

اقوام متحدہ کی غزہ میں جنگ بندی کے لیے آرٹیکل 99 کے تحت ووٹنگ کی قرارداد امریکہ نے ویٹو کر دی

امریکہ نے اقوام متحدہ کی سکیورٹی کونسل میں انسانی بنیادوں پر غزہ میں فوری جنگ بندی کے لیے پیش کی گئی قرارداد ایک بار پھر ویٹو کردی ہے۔

دوسری جانب اقوام متحدہ کے سکریٹری جنرل انتونیو گوتیرس نے سلامتی کونسل میں آرٹیکل 99 کے تحت غزہ میں جنگ بندی کے حوالے سے ووٹنگ کے آغاز پر کہا کہ مغربی کنارے، لبنان، شام، عراق اور یمن میں بڑھتا تنازع بین الاقوامی امن اور سلامتی کے لیے سنگین خطرہ ہیں۔

’میں نے اس سلسلے میں کچھ سفارت کاروں سے بھی بات کی جن کا کہنا تھا کہ وہ اسرائیلیوں کو ایک اور مہینہ دے سکتے ہیں۔ میرے خیال میں انتونیو گوتیرس کی حکمت عملی یہ ہے کہ وہ اس مہلت کو مختصر کرنا چاہتے ہیں جس کے لیے وہ نہ صرف بین الاقوامی دباؤ بڑھا رہے ہیں بلکہ جزوی طور پر امریکیوں کو یہ سوچنے پر آمادہ کر رہے ہیں کہ وہ اپنے موقف پر بہت دیر تک قائم نہیں رہ سکتے۔‘

اقوام متحدہ کے سیکریٹری جنرل انتونیو گوتیرس نے غزہ میں ’انسانی بحران کے سنگین خطرے‘ سے خبردار کرتے ہوئے فوری طور پر انسانی ہمدردی کی بنیاد پر جنگ بندی کا مطالبہ کیا تھا۔

انھوں نے اقوام متحدہ کے چارٹر کے آرٹیکل 99 کے نفاذ کا جواز پیش کرتے ہوئے سلامتی کونسل کے صدر کو لکھے  خط میں کہا تھا کہ ’غزہ میں صورتحال تیزی سے ایک انسانی تباہی کی طرف بڑھ رہی ہے، جس کے ممکنہ طور پر فلسطینیوں اور خطے میں امن و سلامتی کے لیے ناقابل واپسی اثرات مرتب ہوں گے۔ اس نتیجے سے ہر قیمت پر گریز کیا جانا چاہیے۔‘

اقوام متحدہ کے چارٹر کے باب 15 کے آرٹیکل 99 میں کہا گیا ہے کہ ’سیکریٹری جنرل سلامتی کونسل کی توجہ کسی بھی ایسے معاملے پر لا سکتے ہیں جس سے ان کی رائے میں بین الاقوامی امن و سلامتی کو خطرہ ہو۔‘

اپنے خط میں سیکریٹری جنرل انتونیو گوتیرس نے بین الاقوامی سلامتی کو یقینی بنانے کے انچارج ادارے پر زور دیا کہ وہ جنگ بندی کی درخواست کے ذریعے انسانی تباہی کے بحران سے بچنے کے لیے مداخلت کرے جو امداد کی فراہمی میں سہولت فراہم کرتا ہے اور شہری آبادی کو تحفظ فراہم کرتا ہے۔

اقوام متحدہ کے ترجمان ستیفان دوجاریک نے کہا ہے کہ سیکریٹری جنرل کی جانب سے آرٹیکل 99 کا استعمال ’ڈرامائی اقدام ہے‘۔ وہ کہتے ہیں کہ ’اس سے قبل آرٹیکل 99 کا ذکر دسمبر 1971 میں اس وقت کے سیکریٹری جنرل یو تھانٹ نے کیا تھا جب انھوں نے کونسل کو مشرقی پاکستان (موجودہ بنگلہ دیش) اور برصغیر کی صورتحال کے بارے میں بتایا جس سے عالمی امن و سلامتی کو خطرہ درپیش تھا۔‘


Summary: خان یونس اور شمالی غزہ میں لڑائی جاری ہے مگر اس دوران سوشل میڈیا پر ایک ویڈیو سامنے آئی ہے جس میں اسرائیلی فورسز نے درجنوں فلسطینی مردوں کو برہنہ حالت میں حراست میں لے رکھا ہے۔ عینی شاہدین میں سے ایک شخص کا کہنا ہے کہ اسرائیلی فورسز کے فوجی علاقے میں داخل ہوئے اور میگا فونز کے ذریعے مردوں کو ان کے گھروں اور یو این سکولوں سے باہر نکلنے کا حکم دیا تھا۔

غزہ میں زیرِ تحویل فلسطینیوں کو برہنہ کرنے کی ویڈیو: ’اسرائیلی فوجیوں نے گولی مارنے کی دھمکی دی تھی‘

بی بی بی نے اس ویڈیو کی تصدیق کی ہے جس میں فلسطینی افراد کو برہنہ حالت میں صرف زیر جامہ (انڈر ویئر) پہنے دیکھا جاسکتا ہے۔ وہ اپنے گھٹنوں پر ہیں اور ان کے گرد اسرائیلی فوجی ہیں۔

خیال ہے کہ ان افراد کو شمالی غزہ کے علاقے بیت لاہیا سے گرفتار کیا گیا تھا۔ مقامی میڈیا کا کہنا ہے کہ گرفتار کیے گئے افراد میں سے ایک شخص نامور صحافی ہے۔

ویڈیو کے بارے میں پوچھے جانے پر اسرائیلی حکومت کے ایک ترجمان نے بی بی سی کو بتایا کہ حراست میں لیے گئے تمام افراد فوج میں بھرتی کی عمر کے تھے اور انھیں ’ان علاقوں سے حراست میں لیا گیا تھا جہاں سے عام شہری ہفتوں پہلے نکل گئے تھے۔‘ جمعہ کو اسرائیلی حکومت کے ترجمان ایلون لیوی نے بی بی سی کو بتایا کہ ان افراد کو شمالی غزہ کے علاقے جبالیہ اور شیجائیہ سے حراست میں لیا گیا تھا، جنھیں انھوں نے "حماس کے مضبوط گڑھ اور اہم مراکز‘ قرار دیا۔

بی بی سی نے ایک ایسے شخص سے بھی بات کی ہے جس کا کہنا ہے کہ اس کے 10 کزن اس گروپ کا حصہ تھے جسے اسرائیلی فوج نے جمعرات کو بیت لاہیا سے حراست میں لیا تھا۔

وہ شخص جو حفاظتی خدشات کے باعث اپنی شناخت ظاہر نہیں کرنا چاہتے ہیں نے بی بی سی عربی کے نامہ نگار ایتھر شیلابی کو بتایا کہ اسرائیلی فورسز کے فوجی علاقے میں داخل ہوئے اور میگا فونز کے ذریعے مردوں کو ان کے گھروں اور اقوام متحدہ کی امدادی ایجنسی کے سکولوں سے نکلنے کا حکم دیا۔

انھوں نے اسرائیلی آپریشن کے آغاز کے بعد شمالی غزہ سے جانے سے انکار کر دیا تھا اور ہلاکت سے دو دن پہلے سوشل میڈیا پر ایک ویڈیو پوسٹ کی تھی جس میں متعدد دھماکوں کی آوازیں سنی جا سکتی تھیں۔

یہ وہ علاقہ ہے جہاں اس جنگ کی ابتدا میں اسرائیل نے شمالی غزہ میں رہنے والے لوگوں کو جانے کا حکم دیا تھا اور اب جنوبی غزہ میں شدید لڑائی سے اپنی جانیں بچانے کے لیے کئی ہزار عام شہریوں نے رفح کا رخ کر لیا ہے۔

خان یونس میں ہونے والے واقعات کے بارے میں ہم زیادہ تفصیلات نہیں دے سک رہے۔ بدھ کو اسرائیلی فوج نے کہا تھا کہ ان کی فوج شہر کا محاصرہ کر رہی ہے۔ جمعرات فوج کی طرف سے کہا گیا کہ انھوں نے ’حماس کے دہشتگردوں کو ہلاک کیا ہے اور درجنوں دہشتگردی سے منسلک اہداف کو نشانہ بنایا ہے۔


Summary: فلسطین کی عسکریت پسند تنظیم حماس کے عسکری ونگ القسام بریگیڈ کے ترجمان ابو عبیدہ اسرائیل غزہ جنگ کے دوران نمایاں شخصیات میں سے ایک ہیں۔ ان کی صحیح شناخت کوئی نہیں جانتا۔ وہ ہمیشہ ویڈیو ریکارڈنگ میں اپنے چہرے کو سرخ کوفیہ (فلسطینی روایتی سکارف) سے ڈھانپ کر آتے ہیں۔

حماس کی میڈیا مشین کہلائے جانے والے ابو عبیدہ کون ہیں؟

فلسطین کی عسکریت پسند تنظیم حماس کے عسکری ونگ القسام بریگیڈ کے ترجمان اسرائیل غزہ جنگ کے دوران نمایاں شخصیات میں سے ایک ہیں۔ ان کا نام ابو عبیدہ ہے اور انھیں حماس کی میڈیا مشین کے لقب سے بھی جانا جاتا ہے۔ وہ اکثر سوشل میڈیا پر تنظیم کے پیغامات کو آن لائن پھیلاتے ہوئے نظر آتے ہیں۔

ان کا عرفی نام ابو عبیدہ، پیغمبر اسلام کے ساتھیوں میں سے ایک ابو عبیدہ بن الجراح کی نسبت سے ہے۔ وہ ایک مسلمان فوجی کمانڈر تھے۔ ابو عبیدہ القسام کے کمانڈر محمد الدیف کی طرف سے ’آپریشن طوفان الاقصیٰ‘ کا آغاز کرنے کے بعد ایک معروف شخصیت بن گئے۔ حماس کی طرف سے سات اکتوبر کو اسرائیل پر کیے جانے والے حملے کو حماس نے آپریشن طوفان الاقصیٰ کا نام دیا تھا۔ اس حملے میں جنوبی اسرائیل میں 1200 افراد ہلاک ہوئے تھے۔

ابو عبیدہ کی صحیح شناخت کوئی نہیں جانتا۔ وہ ہمیشہ ویڈیو ریکارڈنگ میں اپنے چہرے کو سرخ کوفیہ (فلسطینی روایتی سکارف) سے ڈھانپ کر آتے ہیں۔ وہ ویڈیو میں قرآن کی ایک لکھی ہوئی آیت کے ساتھ کھڑے ہو کر حماس کی عسکری کارروائیوں کی پیشرفت اور ان کی تفصیلات کے بارے میں بتاتے ہوئے دکھائی دیتے ہیں۔ ابو عبیدہ اپنے ٹیلیگرام چینل کے ذریعے اپنی تقاریر شیئر کرتے ہیں، جس کے بارے میں کہا جاتا ہے کہ یہ ٹیلیگرام چینل 2020 میں شروع کیا گیا تھا۔ وہ کسی اور معروف سوشل میڈیا پلیٹ فارم پر سرگرم نہیں ہے۔

ان کی ویڈیو تقریریں سوشل میڈیا پر گردش کرتی ہیں اور کئی نیوز چینلز پر نشر ہوتی ہیں۔ لندن سے شائع ہونے والے ایک مشہور عرب روزنامے الشرق الاوسط کے مطابق’ابو عبیدہ کو 2002 میں پہلی بار القسام کے فیلڈ عہدیداروں میں سے ایک کے طور پر جانا جاتا تھا۔‘

اخبار  کا کہنا ہے کہ انھوں نے ہمیشہ اپنا چہرہ ڈھانپ کر میڈیا سے بات کی اور القسام بریگیڈ کے سابق رہنما عماد عقیل کے انداز کو نقل کیا گیا، جسے اسرائیل نے 1993 میں جیل بھیج دیا تھا۔

سنہ 2006 میں ابو عبیدہ کو القسام بریگیڈز کا باضابطہ ترجمان مقرر کیا گیا۔ وہ پہلی مرتبہ عوامی سطح پر 25 جون 2006 کو منظر عام پر آئے تھے جب حماس سمیت مسلح گروپوں نے غزہ کی سرحد کے قریب ایک اسرائیلی فوجی چوکی پر حملہ کیا تھا۔

سنہ 2014 میں اسرائیل غزہ جنگ کے دوران ابو عبیدہ نے ایک ٹیلی ویژن خطاب میں اسرائیلی فوجی شاول ہارون کی گرفتاری کا دعویٰ کیا تھا، حالانکہ اسرائیل کا کہنا ہے کہ وہ مر چکا ہے۔

ابو عبیدہ کی اصل شناخت بہت سے لوگوں کے لیے ایک معمہ رہی ہے۔  25 اکتوبر کو اسرائیلی فوج کے ترجمان آوچی آدرعی نے ایک ویڈیو ٹویٹ کی جس میں ایک شخص کی تصویر دکھائی گئی اور یہ دعویٰ کیا گیا کہ وہ ابو عبیدہ ہے۔ آدرعی نے ٹویٹ میں کہا کہ اس شخص کا اصل نام ’حذیفہ سمیر عبداللہ الکہلوت‘ تھا۔


Summary: اسرائیل میں ڈاکٹروں کا کہنا ہے کہ غزہ میں زمینی حملے میں حصہ لینے والے اُن کے کُچھ فوجیوں کو ’شیگیلا‘ نامی ایک ایسی بیماری متاثر کر رہی ہے کہ جو انسانی جسم کے ایک انتہائی اہم جُز ’معدے‘ کو متاثر کرتی ہے۔خیال کیا جاتا ہے کہ یہ بیماری غزہ کے جنگ زدہ علاقے میں حفظان صحت کی خراب صورتحال اور غیر محفوظ  خوراک کے نتیجے میں پھیل رہی ہے۔

اسرائیلی فوج میں پھیلنے والی پراسرار بیماری ’شیگیلا‘ کیا ہے اور یہ انسانی جسم کو کیسے متاثر کرتی ہے؟

شیگیلا بیکٹیریا کی ایک قسم ہے۔ جب یہ بیکٹیریا جسم میں داخل ہوتا ہے تو یہ ایک قسم کے اسہال کا سبب بنتا ہے جسے ’شیگلوسس‘ کہا جاتا ہے۔

شیگیلا اکثر بے گھر افراد، بین الاقوامی مسافروں، مردوں کے ساتھ جنسی تعلقات رکھنے والے مردوں اور ان لوگوں میں پایا جاتا ہے جن کے جسم میں قوت مدافعت کی سطح کم ہوتی ہے۔

جنوبی کوریا میں انٹرنیشنل ویکسین انسٹی ٹیوٹ کے سائنسدانوں کی ایک تحقیق سے پتہ چلتا ہے کہ ایشیائی ممالک جیسے بنگلہ دیش، چین، پاکستان، انڈونیشیا، ویتنام اور تھائی لینڈ میں شیگیلوس صنعتی ممالک کے مقابلے میں سو گنا زیادہ عام ہے۔

تاہم امریکی صحت کے حکام نے شیگیلا بیکٹیریا کی ایک قسم کی نشاندہی کی ہے جو اینٹی بائیوٹکس کے خلاف مزاحمت کرتی ہے، جسے شیگیلا ایکس ڈی آر یا شیگیلا سونی کہا جاتا ہے۔

سی ڈی سی کا کہنا ہے کہ 2022 میں امریکہ میں شیگیلا کے پانچ فیصد کیسز کا تعلق منشیات کے خلاف مزاحمت کرنے والی قسم سے تھا۔ اس نے اسے ’صحت عامہ کے لئے سنگین خطرہ‘ قرار دیا ہے۔

آسوٹا اشدود یونیورسٹی ہسپتال میں متعدی امراض کے یونٹ کے ڈائریکٹر ڈاکٹر تال بروش کے مطابق اسرائیلی دفاعی افواج (آئی ڈی ایف) کے متعدد ڈاکٹروں نے غزہ میں خدمات انجام دینے والے فوجیوں میں آنتوں کی شدید بیماری کی اطلاع دی ہے۔

ان کا کہنا ہے کہ انھوں نے نے اس بیماری کی شناخت شیگیلا کے طور پر کی ہے۔

متاثرہ فوجیوں کو الگ تھلگ کر دیا جاتا ہے اور علاج کے لئے واپس بھیج دیا جاتا ہے۔

ڈاکٹر بروچ کا کہنا ہے کہ وبا پھیلنے کی ایک واضح وجہ اسرائیلی شہریوں کا پکا ہوا کھانا ہے جو غزہ میں فوجیوں کو بھیجا گیا ہے۔

ان کا کہنا ہے کہ کھانے کو شیگیلا اور دیگر نقصان دہ بیکٹیریا سے آلودہ کیا جا سکتا ہے، جس کی وجہ نقل و حمل کے دوران ٹھنڈا نہ ہونا، یا کھانے سے پہلے مکمل طور پر گرم نہ ہونا ہے۔

وہ کہتے ہیں کہ ’ ایک بار جب فوجیوں کو ڈائریا ہو جاتا ہے، تو میدان جنگ میں حفظان صحت کی ناقص حالت ایک شخص سے دوسرے فرد میں منتقلی کا باعث بنتی ہیں۔

ڈاکٹر بروچ کا کہنا ہے کہ ’فوجیوں کو صرف خشک کھانے پینے کی اشیاء جیسے ڈبہ بند کھانا، کریکر، پروٹین بار اور میوے بھیجے جانے چاہئیں۔


Summary: اقوام متحدہ کے ادارہ برائے اطفال یونیسیف کے کمیونیکیشن مینیجر ریکارڈو پیریز کے مطابق غزہ کی پٹی میں یتیم بچوں کی صحیح تعداد کا تعین کرنا ’جنگ کے اس ماحول اور تیزی سے بدلتی ہوئی زمینی صورت حال‘ کو دیکھتے ہوئے ایک بڑا چیلنج ہے۔

غزہ کے یتیم بچے:’میں نے اپنی ٹانگ اور اپنا خاندان کھو دیا لیکن میرے پاس اب بھی کچھ خواب موجود ہیں‘

غزہ کی پٹی میں کام کرنے والا طبی عملہ ایک مخصوص جملے کی مدد سے جنگ زدہ ماحول اور اس کا شکار ہونے والے افراد کی صورتحال بیان کر رہے ہیں۔

یہ اظہار غزہ کے بہت سے بچوں کے لیے صورتحال کی ہولناکی کی عکاسی کرتا ہے۔ ان کی زندگی ایک سیکنڈ میں بدل جاتی ہے، ان کے والدین، بہن بھائی اور دادا دادی مارے جاتے ہیں، اور کچھ بھی دوبارہ پہلے جیسا نہیں ہوتا ہے سب ختم ہو جاتا ہے۔

یہ جنگ اس وقت شروع ہوئی جب حماس نے سات اکتوبر کو اسرائیل پر حملہ کیا جس میں 1200 اسرائیلی ہلاک اور 240 کے قریب افراد حماس کی جانب سے یرغمال بنا لیے گئے اور اسرائیل نے غزہ پر اپنی فوجی چڑھائی کا آغاز کیا۔

احمد کے چچا ابراہیم ابو امشا نے وضاحت کرتے ہوئے کہا کہ بم دھماکے کے بعد ہمیں معلوم ہوا کہ انڈونیشیا ہسپتال میں ایک بچہ ہے اور اس کے ساتھ کوئی نہیں ہے، لہذا ہم فوری طور پر وہاں گئے۔ ’احمد ایک اجنبی کے ساتھ تھے۔ انھوں نے کہا کہ احمد دھماکے کے بعد دور جا گرے تھے اور وہ گھر سے تقریبا 20 میٹر (65 فٹ) کی دوری پر زخمی حالت میں پائے گئے۔

ابراہیم، جو اب بھی اپنے خاندان اور اپنی بہن کے بچوں کے ساتھ بے گھر ہیں، کا کہنا ہے کہ وہ احمد کو غزہ سے باہر علاج کے لیے بھیجنے کے قابل ہونے کا خواب دیکھ رہے ہیں۔

شمالی غزہ کے علاقے جبل الرئیس میں ایک پڑوسی کے گھر پر فضائی حملے کے بعد مونا کو ملبے تلے سے نکالا گیا۔ مونا کے والدین، بھائی اور دادا مارے گئے تھے۔ مونا کی آنکھ بری طرح زخمی ہو گئی تھی اور ان کا جبڑا ٹوٹ گیا تھا۔

انھوں نے مجھے بتایا کہ ’میں نے نرس کو یہ کہتے ہوئے سنا، ’خدا ان پر رحم کرے۔‘ میں جانتی تھی کہ اس کا مطلب میری ماں اور باپ سے ہے۔‘

پیریز نے مزید کہا کہ تنظیم نے غزہ کے ہسپتالوں اور طبی عملے تک پہنچنے کی کوشش کی تاکہ بچوں کی شناخت اور ان کا اندراج کیا جا سکے، لیکن ’یہ کوششیں انتہائی مشکل حالات کی وجہ سے بہت سست روی سے آگے بڑھ رہی ہیں۔‘

انھوں نے وضاحت کی کہ نہ صرف ’افراتفری اور بھیڑ‘ کے ماحول میں پناہ گاہوں اور ہسپتالوں کی وجہ سے محفوظ اور عارضی دیکھ بھال کے انتظامات کی نشاندہی کرنا ’تقریبا ناممکن‘ ہے، بلکہ ’دستاویزات کی شناخت، تلاش کرنے اور رشتہ داروں کے ساتھ بچوں کو دوبارہ ملانے کا عمل انتہائی مشکل ہے۔‘


Summary: اسرائیل نے غزہ کے تمام علاقوں میں فوجی کارروائیوں کو وسعت دینے کا اعلان کیا ہے تاہم بعض یرغمالیوں کے لواحقین اسرائیلی حکومت سے مذاکرات کے میز پر لوٹنے کا مطالبہ کر رہے ہیں۔

اسرائیل کی غزہ کے ’تمام علاقوں میں‘ زمینی کارروائیاں، وار زون میں ’ہسپتال بھی محفوظ مقام نہیں‘

پیر کی صبح اسرائیلی فوج کے ترجمان ڈینیئل ہگاری کا کہنا ہے کہ غزہ میں اس کے زمینی حملوں کا دائرہ کار غزہ کے تمام علاقوں تک پھیل چکا ہے، جس کا مقصد حماس کے اہداف کو نشانہ بنانا ہے۔ انھوں مزید کہا کہ اسرائیلی فوجی براہ راست فلسطینی جنگجوؤں سے لڑ رہے ہیں۔

اسرائیلی فورسز جنوبی غزہ کی جانب پیش قدمی کر رہی ہیں اور وہاں اس کی ٹینک بھی دیکھے گئے ہیں۔ اس نے نئی علاقوں پر مشتمل ایک نقشہ جاری کیا ہے جس میں شہریوں کو نقل مکانی کرنے کی ہدایت دی گئی ہے۔

سنیچر کی شام ایک بریفنگ میں اسرائیلی وزیر اعظم بنیامن نتن یاہو نے حماس کے خاتمے اور یرغمالیوں کی رہائی کو یقینی بنانے کے لیے ’تمام اہداف حاصل کرنے‘ تک اسرائیلی فوجی آپریشن جاری رکھنے کا عہد کیا۔

پیر کی صبح اسرائیلی فوج نے غزہ میں 20 فلسطینی علاقوں میں شہریوں کو نقل مکانی کرنے کی ہدایت دی اور اپنی زمینی کارروائیوں کو وسعت دینے کا اعلان کیا۔

امریکی حکام نے اسرائیلی کارروائیوں کا دفاع کرتے ہوئے کہا ہے کہ انھیں اپنے دفاع کا حق ہے تاہم اسرائیلی فوجیوں سے شہریوں کو تحفظ فراہم کرنے کا مطالبہ کیا گیا ہے۔

اسرائیلی وزیر اعظم کے ایک مشیر نے بی بی سی کو بتایا ہے کہ اسرائیل معصول شہریوں کی ہلاکتیں روکنے کے لیے ’زیادہ سے زیادہ کوششیں کر رہا ہے‘۔

سات روزہ جنگ بندی میں حماس نے غزہ میں قید 110 یرغمالیوں کو رہا کیا جس کے بدلے میں 240 فلسطینیوں کو اسرائیلی جیلوں سے آزاد کیا گیا۔

بعض یرغمالیوں کے لواحقین کا کہنا ہے کہ اسرائیل کو ’کسی بھی قیمت پر‘ حماس کے ساتھ دوبارہ مذاکرات کی میز پر آنا ہوگا ’کیونکہ آپ نے وعدہ کیا تھا کہ آپ کسی بھی قیمت پر یرغمالیوں کو واپس لائیں گے۔‘

ہائم کے بھائی کو فیسٹیول کے دوران اغوا کیا گیا تھا۔ وہ کہتے ہیں کہ ’خاندان جنگ کی حکمت عملی میں مداخلت نہیں کرنا چاہتے لیکن وہ جواب مانگ رہے ہیں۔ آپ نے وعدہ کیا تھا کہ آپ ہم سے ملیں گے لیکن یہ نہیں ہوا۔‘

اسرائیلی وزیر اعظم کے دفتر نے اس پر اپنے ردعمل میں کہا کہ ’خاندانوں کی درخواست پر ملاقات کو بدھ کی بجائے مزید پہلے شیڈول کرنے پر غور کیا جائے گا۔‘

حماس کے ایک سینیئر اہلکار نے کہا ہے کہ فلسطینی قیدیوں کے بدلے اسرائیلی یرغمالیوں کی واپسی کے لیے دوبارہ مذاکرات ’مستقل جنگ بندی‘ سے مشروط ہوں گے۔


وہ لالچی کتا جو اپنے مالک کے 11 لاکھ روپے ہڑپ کر گیا

امریکہ میں ایک کتے نے اپنے مالک کے چار ہزار ڈالر یعنی 11 لاکھ روپے کھا لیے ہیں۔

امریکی ریاست پینسلوانیا میں ایک کتا لفافے میں رکھے پیسوں پر ٹوٹ پڑا اور اس وجہ سے انٹرنیٹ پر وائرل بھی ہو گیا۔

کلیٹن اور کیری لا نے سیسل نامی اس کتے کی قے اور پاخانے سے زیادہ تر نوٹوں کے بدبودار ٹکڑے جمع کر لیے لیکن 450 ڈالر ابھی تک غائب ہیں۔

سیسل کا معائنہ کرنے والے ڈاکٹر نے اس جوڑے کو بتایا کہ ان کے کتے کی صحت ٹھیک رہے گی۔

دسمبر کے اوائل میں پٹسبرگ شہر میں کلیٹن نے چار ہزار ڈالر سے بھرا ایک لفافہ اپنے گھر کے کچن کاؤنٹر پر رکھا۔ ان کی بیوی اور انھوں نے گھر کی باڑ لگانے کے لیے ایک کنٹریکٹر کو یہ رقم دینی تھی۔

30 منٹ بعد اپنے پالتو کتے کو اپنی زندگی کی سب سے مہنگی ترین دعوت اڑاتے ہوئے دیکھ کر کلیٹن کے اوسان خطا ہو گئے۔

مقامی اخبار کو انٹرویو دیتے ہوئے کیری نے کہا ’ایک دم سے کلیٹن نے مجھے آواز دی کہ سیسل چار ہزار ڈالر کھا رہا ہے۔ مجھے لگا میں یہ نہیں سن رہی ہوں، مجھے تقریباً دل کا دورہ پڑنے والا تھا۔‘

واشنگٹن پوسٹ سے بات کرتے ہوئے اس جوڑے نے اپنے کتے کو ’نادان‘ کہا۔ کیری نے بتایا ’وہ ہر چیز نہیں کھاتا۔ آپ ٹیبل پر سٹیک رکھ جائیں لیکن وہ اس کو ہاتھ بھی نہیں لگائے گا۔‘

پیسے کھانے کے بعد جب سیسل آرام کرنے کے لیے لیٹ گیا تو اس کے پریشان مالکوں نے فوراً اس کے ڈاکٹر سے رابطہ کیا اور پوچھا کہ سیسل کو کسی طبی علاج کی ضرورت تو نہیں۔

اس کے بعد اس جوڑے کو نوٹوں کے ٹکڑے جمع کرنے کا انتہائی مشقت بھرا کام کرنا پڑا۔

لیکن اس سے پہلے کہ وہ نوٹ جوڑتے، انھیں انتظار کرنا تھا کہ سیسل قے کر کے پیسے نکالے۔ اس کے بعد انھوں نے ان نوٹوں کو دھویا۔

کیری نے مقامی اخبار کو بتایا ’ان سے بہت بدبو آ رہی تھی۔‘

اس جوڑے نے 50 اور 100 ڈالر کے نوٹوں کو ایک ایک کر کے ٹیپ سے جوڑنے کی کوشش کی۔ انھوں نے کوشش کی کہ نوٹوں کے دونوں جانب کے سیریئل نمبر مل جائیں جس سے یہ بات یقینی ہو جائے گی کہ بینک پھٹے نوٹوں کو لے کر انھیں نئے نوٹ دے دے گا۔

یاد رہے کہ ایسا ہی ایک واقعہ سنہ 2022 میں پیش آیا تھا، جب نیوزویک نے اطلاع دی تھی کہ فلوریڈا میں ایک خاتون کے کتے نے 2000 ڈالر کھا لیے۔

اس واقعے کی ویڈیو انٹرنیٹ پر وائرل ہوئی تھی، جس میں کتے کی مالکن کو روتے ہوئے دیکھا گیا۔

لیکن سیسل کے مالک اس واقعے سے لطف اندوز ہو رہے ہیں اور انھوں نے وائرل ویڈیو پر لکھا کہ ’ملنے والے باقی نوٹ ہمارا سب سے مہنگا فن پارہ ہوں گے۔‘


Summary: 1889 میں 20 ممالک کی سوشلسٹ اور مزدور جماعتوں اور ٹریڈ یونینز کے نمائندوں کے اجلاس میں یکم مئی کو تین برس قبل شکاگو میں پیش آنے والے واقعات کی یاد میں یومِ مزدور منانے کا فیصلہ کیا گیا۔

یومِ مزدور: محنت کشوں کا عالمی دن یکم مئی کو ہی کیوں منایا جاتا ہے

بہت سے ممالک میں یکم مئی کو موسم بہار کے ایک قدیم تہوار کے طور پر جانا جاتا ہے، لیکن آج کل اس دن کو عالمی یوم مزدور کے نام سے منایا جاتا ہے تاکہ دنیا بھر میں محنت کشوں کی تاریخی جدوجہد اور کامیابیوں کو یاد کیا جا سکے۔

ہر سال اس دن دنیا بھر میں مظاہرے ہوتے ہیں جن کا مقصد کارکنوں کو بہتر حالاتِ کار اور ٹریڈ یونینز کو زیادہ اختیارات دینے کے مطالبات دہرانا ہوتا ہے۔ ابتدائی دنوں میں چند سوشلسٹ اور کمیونسٹ تنظیمیں اور مزدور دوست گروہ یہ دن منایا کرتے تھے لیکن پھر اس کا دائرہ دنیا بھر میں پھیلتا گیا۔

اس سلسلے میں سب سے بڑی ہڑتال یکم مئی کو شکاگو میں کی گئی اور ایک اندازے کے مطابق اس دن احتجاج کے لیے وہاں 40 ہزار کارکن جمع ہوئے۔ اس وقت شکاگو امریکی صنعت کا مرکز اور یونین آرگنائزیشن کا مرکز تھا۔

پولیس کی سختی سے مشتعل مزدور رہنماؤں اور ہڑتال کرنے والے مظاہرین نے چار مئی کو شکاگو کے مشہور ہے مارکیٹ سکوائر پر مظاہروں کا اہتمام کیا۔ اس دن ایک نامعلوم حملہ آور نے پولیس اہلکاروں پر بم پھینک دیا اور دھماکے اور اس کے بعد ہونے والی فائرنگ کی وجہ سے سات پولیس اہلکار ہلاک اور متعدد زخمی ہو گئے۔

1889 میں 20 ممالک کی سوشلسٹ اور مزدور جماعتوں اور ٹریڈ یونینز کے نمائندوں کے اجلاس میں یکم مئی کو ان واقعات کی یاد میں یومِ مزدور منانے کا فیصلہ کیا گیا۔

شکاگو میں ہونے والی جھڑپوں نے آنے والے برسوں میں بائیں بازو کی بہت سی جماعتوں کے لیے تحریک کا کام کیا۔

بی بی سی سربیا کی نتاشا اندجیلکووچ کے مطابق جنوبی یورپ میں، یوم مئی کو سب سے پہلے منانے والے سلووینین اور کروٹس تھے جو اس وقت آسٹرو ہنگری سلطنت کا حصہ تھے۔

ستم ظریفی یہ ہے کہ جرمنی نے اس دن چھٹی دینے کا فیصلہ تو کیا لیکن آزاد یونینوں کو ختم کر دیا جس کا نتیجہ جرمن مزدور تحریک کے عملی طور پر خاتمے کی شکل میں نکلا اور پھر دوسری عالمی جنگ کے بعد ہی جرمنی میں ایسی ٹریڈ یونینز دوبارہ بن سکیں۔

کمیونسٹ رہنماؤں کا خیال تھا کہ یومِ مزدور پر تعطیل اور جشن یورپ اور امریکہ میں محنت کش طبقے کو سرمایہ داری نظام کے خلاف جدوجہد میں متحد ہونے کی ترغیب دے گا۔

سوشلسٹ وفاقی جمہوریہ یوگوسلاویہ میں بھی ایسی ہی صورتحال تھی، جہاں 1945 میں یکم مئی کو سرکاری طور پر تعطیل کا اعلان کیا گیا اور اسے جلسے جلوسوں کے ساتھ منایا گیا تھا۔

متحدہ ہندوستان میں یوم مزدور منانے کا آغاز یکم مئی 1923 کو مزدور کسان پارٹی نے مدراس میں کیا تھا جبکہ حکومت پاکستان نے یکم مئی 1972کو پہلی مرتبہ باضابطہ طور پر سرکاری سطح پر یکم مئی کو محنت کشوں کا دن قرار دیا تھا۔


Summary: محکمۂ انسداد دہشت گردی (سی ٹی ڈی) نے کہا ہے کہ بشام میں چینی انجینیئرز کے قافلے پر حملے میں تحریک طالبان پاکستان (ٹی ٹی پی) ملوث ہے اور اس کے خلاف مشترکہ کارروائیوں کے دوران چار ملزمان گرفتار کیے گئے ہیں۔

بشام میں چینی شہریوں پر حملے میں ٹی ٹی پی ملوث، چار ملزمان گرفتار: سی ٹی ڈی

رابطہ کرنے پر ضلع چمن کے ڈپٹی کمشنر اطہر عباس راجہ نے بتایا کہ پوست کی فصل کو تلف کرنے کے لیے مشترکہ کارروائی کی جارہی ہے جس میں لیویز فورس، فرنٹیئر کور اور اینٹی نارکوٹکس فورس کے اہلکار شامل ہیں۔

صوبہ سندھ کی انسداد دہشت گردی عدالت نے ایم کیو ایم کے رہنما رضا علی عابدی کے قتل کے مقدمے میں جرم ثابت ہونے پر چار ملزمان کو عمر قید کی سزا سنائی ہے۔

عدالت نے کیس کے مفرور ملزمان محمد فاروق، حسنین اور غلام مرتضی عرف کالی چرن کے خلاف کیس داخل دفتر کر دیا ہے۔ عدالت نے حکم میں کہا ہے کہ ملزمان جب بھی گرفتا ہوں تو انھیں عدالت کے سامنے پیش کیا جائے۔

اس کا کہنا ہے کہ حملے میں ملوث نیٹ
ورک کے ’اہم کرداروں کا تعین کر لیا گیا ہے۔ چار ملزمان کی گرفتاری عمل میں آئی
ہے۔‘

انھوں نے کہا کہ سعودی عرب اور پاکستان ایک دوسرے کے سٹریٹجک پارٹنرز ہیں۔ ان ملاقاتوں میں وزیر خارجہ اسحاق ڈار، وفاقی وزیر خزانہ و محصولات محمد اورنگزیب، وفاقی وزیر اطلاعات و نشریات عطا اللہ تارڑ، وفاقی وزیر پیٹرولیم مصدق ملک، وفاقی وزیر تجارت جام کمال خان اور وفاقی وزیر پاور اویس احمد خان لغاری بھی موجود تھے۔

اسلام آباد ہائی کورٹ نے
سوشل میڈیا پر جسٹس بابر ستار کے خلاف ’جھوٹی‘ اور ’توہین آمیز‘ مہم پر ردِعمل دیتے
ہوئے کہا ہے کہ ’جسٹس بابر ستار کے پاس کبھی پاکستان کے علاوہ کسی اور ملک کی
شہریت نہیں رہی۔‘

اتوار کو اسلام آباد ہائی
کورٹ کی جانب سے جاری اعلامیے میں کہا گیا ہے کہ ’اس توہین آمیز مہم کے دوران معزز
جج، ان کی اہلیہ اور بچوں کے حساس سفری دستاویزات اور ان کے ٹیکس ریٹرنز میں درج
اثاثوں کی تفصیلات سوشل میڈیا پر جھوٹے الزامات کے ساتھ پوسٹ کی گئیں۔‘

پاکستان تحریک انصاف کے چیئرمین
بیرسٹر گوہر نے کہا ہے کہ بانی پی ٹی آئی عمران خان کی ہدایت پر پنجاب میں پبلک
اکاونٹس کمیٹی کے چیئرمین کے لیے قائد حزب اختلاف صوبائی اسمبلی ملک احمد خان بھچر
کو نامزد کیا گیا ہے۔


Summary: ترکی کی سالانہ افراط زر کی شرح مارچ میں 68.5 فیصد تک بڑھ گئی ہے اور لوگوں کی بڑھتی ہوئی تعداد خوراک یا رہائش جیسی بنیادی ضروریات کو پورا کرنے کے لیے اپنے کریڈٹ کارڈز کا سہارا لے رہی ہے۔

ترکی میں کریڈٹ کارڈ کے سہارے زندگی: ’شادی کی خریداری کارڈ سے کی، اب قسطوں میں قرض چکاؤں گی‘

اس وقت خاص طور پر اشیائے خورد کی بڑھتی ہوئی قیمتیں عوام پر بوجھ بن رہی ہیں۔ آرگنائزیشن فار اکنامک کوآپریشن اینڈ ڈویلپمنٹ (او ای سی ڈی) کے ممالک میں  ترکی میں سب سے زیادہ غذائی افراط زر ہے، جو کہ سالانہ 70 فیصد ہے، جو او ای سی ڈی کی اوسط 6.7 فیصد سے دس گنا زیادہ ہے۔

زیادہ تر مرکزی بینک افراط زر سے لڑنے کے لیے شرح سود میں اضافہ کرتے ہیں، لیکن ترکی میں اس وقت شرح سود 10.5 فیصد تھی۔

ایسے میں لوگوں کے لیے بینکوں سے قرض لینا یا کریڈٹ کارڈز پر انحصار کرنا ایک بہتر آپشن تھا کیونکہ شرح سود مہنگائی سے کم تھی، جس کا مطلب یہ تھا کہ طویل مدت میں ان کا قرض آہستہ آہستہ ختم ہو جائے گا۔

مارچ میں مرکزی بینک نے افراط زر کو قابو میں رکھنے کے لیے غیر متوقع طور پر شرح سود میں 500 ’بیسس پوائنٹس‘ کا اضافہ کر کے 50 فیصد کر دیا۔ محمد سمسیک نے حال ہی میں کریڈٹ کارڈز پر بھی ممکنہ ’ریگولیشنز‘ کا اشارہ دیتے ہوئے کہا کہ ان کے استعمال پر پابندیاں عائد کی جائیں گی۔

ماہر اقتصادیات بنہان ایلیف یِلمز نے ایک نہ ختم ہونے والے سلسلے یا چکر (جہاں لوگ اپنی ضروریات کو پوری کرنے کے لیے زیادہ قرض حاصل کرتے ہیں) کی طرف اشارہ کرتے ہوئے کہا کہ ’کم شرح سود کی طویل مدت کی وجہ سے دوسرے کارڈ سے نقد رقم نکالنے یا موجودہ کریڈٹ کارڈ کے قرض کو ادا کرنے کے لیے ذاتی قرض لینے جیسے طریقے ابھی بھی اپنی جگہ پر موجود ہیں۔‘

وہ اس بات پر زور دیتی ہیں کہ بہت سے لوگ سخت مالیاتی پالیسی میں پھنس گئے ہیں کیونکہ خوراک کی قیمتیں تین گنا بڑھ گئی ہیں اور حالیہ بلند شرح سود نے قرضوں کے بوجھ میں اضافہ کیا ہے۔

وہ کہتی ہیں کہ ان حالات میں عام گھرانے اور کمپنیاں قرض کے جال میں پھنس گئیں اور وہ افراط زر کے دور سے نمٹنے کے لیے تیار نہیں تھیں۔ انھوں نے مزید کہا کہ لوگ اپنے کریڈٹ کارڈز پر خرچ کرنے کو ترجیح دیتے ہیں کیونکہ وہ بلا سود قسطیں دینے کا آپشن دیتے ہیں۔

انھوں نے خبردار کیا کہ ترکی میں متوسط طبقہ سکڑ رہا ہے۔ انھوں نے حکام پر زور دیا کہ وہ کریڈٹ کارڈز کے استعمال کو محدود کرنے کی بجائے آمدنی کی منصفانہ تقسیم کے ذریعے کم آمدنی والے گروہوں کی مدد کریں۔


Summary: روایتی طور پر انڈین گھرانے بچت کرنے کے لیے جانے جاتے ہیں مگر اب اس رجحان میں تبدیلی دیکھنے میں آرہی ہے۔ اس کی وجہ کیا ہے اور کیا یہ انڈین معیشت کے لیے خطرے کا باعث بن سکتی ہے؟

انڈیا کے لوگ پہلے جیسی بچت کیوں نہیں کر رہے؟

انڈین گھرانے ہمیشہ سے بچت کرنے کے لیے جانے جاتے ہیں۔ ہر گھرانہ اپنی کمائی کا ایک معقول حصہ ضرورت کے دنوں کے لیے بچا کر رکھتا ہے۔ اکثر اوقات، اس مقصد کے لیے لوگ اپنے خرچے بھی کم کرتے ہیں تاہم اس رجحان میں اب تبدیلی دیکھنے میں آ رہی ہے۔

اعداد و شمار کے مطابق، اب زیادہ تر گھرانے اپنے خرچے پورے کرنے کے لیے قرض لے رہے ہیں جس کی وجہ سے ان کی جانب سے کی جانے والی بچت میں کمی دیکھنے میں آرہی ہے۔ اس وجہ سے لوگوں کو اپنی کمائی کا بیشتر حصہ ان قرضوں کی ادائیگیوں پر خرچ کرنا پڑٰ رہا ہے۔

بڑھتے ہوئے قرضوں کی شرح اور کم ہوتی بچت انڈین معیشت کے بارے میں کیا بتاتی ہے؟ کیا یہ افراطِ زر میں اضافے اور بڑھتی ہوئی مالی مشکلات کی جانب اشارہ کرتی ہے یا پھر یہ ایک بہتر مستقبل کا عندیہ ہے؟

نکھل کہتے ہیں کہ سب سے بڑا مسئلہ یہ ہے کہ قرض لینے والوں کے بارے میں زیادہ تفصیلات میسر نہیں ہے۔ کتنے لوگوں نے قرض لیے ہیں؟ وہ کام کیا کرتے ہیں؟ لی گئی رقم کس مقصد کے لیے استعمال کی گئی یا کتنے افراد نے قرض واپس کیے ہیں؟

تنیشا اور نکھل کے مطابق انڈین گھرانے اپنی مجموعی کمائی کا تقریباً 12 فیصد قرضوں کی ادائیگی پر خرچ کرتے ہیں۔ یہ شرح چین، فرانس، برطانیہ اور امریکہ جیسے ممالک سے زیادہ ہے۔

اس کی ایک وجہ انڈیا میں قرضوں پر وصول کی جانے والی شرح سود ہے جو ان ممالک کے مقابلے میں زیادہ ہے۔ اس کے علاوہ، انڈیا میں دیے جانے والے قرضوں کی مدت مذکورہ بالا ممالک سے کم ہے۔

زیکو داس گپتا اور شری نواس راگھویندر ماہرِ معاشیات ہیں اور ان کا تعلق عظیم پریم جی یونیورسٹی سے ہے۔ انھوں نے انڈین اخبار ’دی ہندو‘ میں شائع ہونے والے ایک مضمون میں خبردار کیا ہے کہ قرضوں میں اضافہ کے ساتھ بچت میں کمی سے قرضوں کی واپسی اور مالیاتی کمزوری کے حوالے سے خدشات جنم لے رہے ہیں۔

دوسری جانب، رتھن رائے جیسے ماہر معاشیات جی 20 ممالک میں سب سے کم فی کس آمدنی والے ملک میں قرض پر بڑھتے ہوئے انحصار کے بارے میں فکر مند دکھائی دیتے ہیں۔ بزنس سٹینڈرڈ میں شائع اپنے مضمون میں وہ لکھتے ہیں کہ حکومت بنیادی خدمات اور سبسڈی دینے کے لیے قرض لیتی ہے، جبکہ گھرانے استعمال کرنے کے لیے قرض لیتے ہیں۔

راما بیجاپرکر ایک بزنس کنسلٹنٹ ہیں۔ وہ اپنی کتاب ’للی پٹ لینڈ‘ میں لکھتی ہیں کہ انڈین صارفین کی کی جانب سے بڑھتی کھپت کے پیچھے عام انڈین کی ایک بہتر زندگی کی آرزو، عوامی اشیا اور سہولیات کا ناقص معیار، اور غیر مستحکم معمولی آمدنی کارفرما ہے۔


Summary: اب وہ دن گئے جب سنہ 2021 کے اواخر میں ٹیسلا کی مارکیٹ ویلیو ایک ٹریلین ڈالر سے بھی زائد تھی اور سب اشاریے یہ کہہ رہے تھے کہ الیکٹرک کار بنانے والی یہ کمپنی اب ناقابل تسخیر ہے لیکن اب کمپنی کے بانی اور سی ای او ایلون مسک کے اس کماؤ پوت کو بہت سی مشکلات کا سامنا ہے جس نے اس کمپنی کے لیے شدید مسابقتی مارکیٹ میں مقابلہ کرنے کو مشکل بنا دیا ہے۔

ٹیسلا: وہ چار وجوہات جو الیکٹرک گاڑیاں تیار کرنے والی کمپنی کو درپیش بحران کا سبب ہیں

اب وہ دن گئے جب سنہ 2021 کے اواخر میں ٹیسلا کی مارکیٹ ویلیو ایک ٹریلین ڈالر سے بھی زائد تھی اور سب اشاریے یہ کہہ رہے تھے کہ الیکٹرک کار بنانے والی یہ کمپنی اب ناقابل تسخیر ہے۔

چین کی الیکٹرک کاریں بنانے والی کمپنیوں نے اپنی کاروں کو کم قیمت پر مارکیٹ میں متعارف کروایا ہے جس سے ٹیسلا کی کاروں کی مانگ پر اثر پڑا اور ایسے میں ایلون مسک کی جانب سے حالیہ ملازمتوں میں کٹوتی کے اعلان کو مارکیٹ میں مثبت انداز سے نہیں دیکھا گیا۔

اور پھر جب اس کی سب سے بڑی حریف چینی کمپنی بی وائی ڈی گذشتہ برس کی آخری سہ ماہی میں سب سے زیادہ الیکٹرک کاریں فروخت کرنے والی دنیا کی سب سے بڑی کمپنی بن کر ٹیسلا کو اس کے مقام سے ہٹا دیا تو اس وقت میں بھی حالات سازگار نہیں دکھائے دیتے تھے۔

متعدد تجزیہ کاروں اور سرمایہ کاروں نے کہا کہ اگرچہ ٹیسلا کے لیے مکمل طور پر خود مختار کاریں بنانا اس کے مستقبل کے لیے اہم ہے لیکن اس سے بہتر ہے کہ وہ ایک سستی الیکٹرک کار بنانے پر توجہ دے جو آج اس کی ترقی کے لیے اہم ہے۔

سنہ 2003 سے ٹیسلا کے قیام کے بعد سے اس کی نشیب و فراز کی ایک تاریخ رہی ہے۔ بہت سوں کا قیاس ہے کہ کیا یہ بھی ایسا ہی ایک بحران ہے جو ماضی کی طرح گزر جائے گا یا یہ کمپنی کو تباہی کے دہانے پر لے آیا ہے؟

ٹیسلا نے اپریل کے وسط میں اعلان کیا تھا کہ وہ اپنی کمپنی کی تنظیم نو کے منصوبے کے تحت دنیا بھر سے دس فیصد ملازمین کو برخاست کرے گی جس کا مقصد اخراجات میں کمی لانا اور کمپنی کی پوزیشن کو بہتر بنانا ہے۔

ٹیسلا نے پہلی سہ ماہی میں نو فیصد آمدنی میں کمی بھی ظاہر کی، جو 2012 کے بعد سے سال بہ سال کی سب سے بڑی کمی ہے۔ اس سال اب تک کمپنی کو نقصان پہنچانے والا ایک اور عنصر اس کی تازہ ترین گاڑی سائبر ٹرک کو مارکیٹ سے واپس لانا تھا۔

تمام چیلنجوں کے باوجود، ایلون مسک نے اس ہفتے کمپنی کے مستقبل کے بارے میں ایک پرامید تقریر کی اور سرمایہ کاروں کو بتایا کہ وہ سنہ 2025 کے دوسرے نصف میں شروع ہونے والے نئے ماڈلز کو مارکیٹ میں متعارف کروائیں گے۔

اس کے ساتھ ساتھ اس نے یہ بھی کہا ہے کہ اس نے کم قیمت ماڈل بنانے کا منصوبہ ترک کر دیا ہے۔ اس کم قیمت ماڈل گاڑی کی قیمت کے بارے میں خیال کیا جا رہا تھا کہ یہ 25000 ڈالر تک تھی۔


Summary: صدر ابراہیم رئیسی کے دورہ پاکستان کے موقع پر توقع کی جا رہی تھی کہ پاکستان کے توانائی بحران کو حل کرنے کے لیے اہم سمجھے جانے والے ایران پاکستان گیس پائپ لائن منصوبے کے مستقبل سے متعلق معاملات بھی زیر غور آئیں گے مگر ایرانی صدر کی جانب سے کی جانے والے اہم ملاقاتوں کے بعد ہونے والی مشترکہ پریس کانفرنس اور سرکاری پریس ریلیز میں اس اہم منصوبے کا تذکرہ غائب رہا۔ اس کی ممکنہ وجوہات کیا ہو سکتی ہیں؟

صدر ابراہیم رئیسی کے دورہ پاکستان کے دوران ’ایران، پاکستان گیس پائپ لائن‘ منصوبے کا تذکرہ کیوں نہیں ہوا؟

صدر ابراہیم رئیسی کا دورہ پاکستان اس لیے اہمیت کا حامل ہے کیونکہ رواں برس جنوری میں پاکستان اور ایران کے تعلقات میں بھی کشیدگی پیدا ہو گئی تھی جب دونوں ممالک نے ’دہشتگردوں کے خلاف کارروائی‘ کرتے ہوئے ایک دوسرے کی سرزمین پر میزائل حملے کیے تھے۔ دونوں ممالک ماضی میں بھی ایک دوسرے پر عسکریت پسندوں کو پناہ دینے کا الزام عائد کرتے رہے ہیں۔

اس دورے کے موقع پر توقع کی جا رہی تھی کہ پاکستان کے توانائی بحران کو حل کرنے کے لیے اہم سمجھے جانے والے ایران پاکستان گیس پائپ لائن منصوبے کے مستقبل سے متعلق معاملات بھی زیر غور آئیں گے مگر ایرانی صدر کی جانب سے کی جانے والے اہم ملاقاتوں کے بعد ہونے والی مشترکہ پریس کانفرنس اور سرکاری پریس ریلیز میں اس اہم منصوبے کا تذکرہ غائب رہا۔

اس صورتحال کے بعد متعدد سوالات نے جنم لیا کہ اس اہم منصوبے پر خاموشی کی وجوہات کیا ہیں؟ کیا پاکستان مبینہ ممکنہ امریکی دباؤ میں اس پر منصوبے پر بات کرنے سے گریزاں ہے یا یہ دونوں ممالک کا ایک سوچا سمجھا اقدام ہے؟ اور اگر اس اہم منصوبے پر ہی بات نہیں ہو رہی تو دونوں ممالک کو ایرانی صدر کے اس دورہ پاکستان سے کیا فوائد حاصل ہوں گے؟

پاکستان اور ایران کے درمیان 7.5 ارب ڈالرز مالیت کا گیس پائپ لائن منصوبے کا افتتاح سنہ 2013 میں پاکستان پیپلز پارٹی کے دور حکومت کے آخری دنوں میں اُس وقت ہوا تھا جب اُس وقت کے صدر آصف علی زرداری نے ایران کا دورہ کیا۔ ابتدائی طور پر پاکستانی حکام کی جانب سے اس منصوبے کو انتہائی اہم قرار دیتے ہوئے اسے پاکستان کے توانائی کے بحران کا حل قرار دیا گیا تھا۔

جبکہ اس منصوبے پر تاخیر نے پاکستان کو پہلے ہی مشکل صورت میں ڈال رکھا ہے کیونکہ ایک طرف اپنے حصے پر پائپ لائن بچھانے کا کام نہ کرنے پر ایران کی جانب سے عالمی اداروں کے ذریعے پاکستان پر جرمانہ عائد کیا جا سکتا ہے جبکہ دوسری صورت میں امریکہ کی جانب سے پہلے سے کمزور پاکستانی معیشت پر پابندیاں عائد کی جا سکتی ہیں۔

اُن کا کہنا تھا کہ ایران پاکستان گیس پائپ لائن منصوبے سے متعلق دونوں ممالک میں کچھ اہم مسائل ہیں جو ابھی حل طلب ہیں، پاکستان کو اس منصوبے کو مکمل کرنے کے لیے پیسے درکار ہیں جبکہ گوادر میں ابھی تک اس پائپ لائن بچھانے سے متعلق زمین کی الاٹمنٹ نہیں ہوئی ہے۔ اور اس سے بھی بڑھ کر یہ پاکستان کو امریکہ کی جانب سے پابندیوں کا خدشہ ہے۔

اُن کا کہنا تھا کہ دوسری جانب ’ایران کی طرف سے اس منصوبے کے تحت گیس کی قیمت کے تعین کا مسئلہ ہے۔ اب تک ایران نے اس معاملے میں تاخیر کے باوجود خیرسگالی کا مظاہرہ کیا ہے اور اپنے حصے کی گیس پائپ لائن بروقت تعیمر نہ کرنے پر پاکستان پر جرمانہ عائد کرنے کی کارروائی کا آغاز نہیں کیا ہے۔‘


Summary: میکسیکو میں چینی کمپنی کا بڑھتا اثر و رسوخ میکسیکو کے لیے تو فائدہ مند ہے ہی، مگر کیا میکسیکو چینی کمپنیوں کے لیے امریکہ میں داخلے کے لیے کوئی پوشیدہ راستہ تو نہیں؟

’میڈ ان میکسیکو‘: چین اور امریکہ کی تجارتی جنگ سے میکسیکو کس طرح مستفید ہو رہا ہے؟

اب یہ تمام اشیا امریکہ میں بڑے ریٹیلرز جیسے کوسٹکو اور وال مارٹ کی جانب سے خریدے جائیں گے لیکن دلچسپ بات یہ ہے کہ یہ ایک چینی کمپنی ہے اور اس کا میکسیکو میں موجود مینوفیکچرنگ پلانٹ چینی سرمائے سے تعمیر کیا گیا ہے۔

’مان واہ‘ ان سینکڑوں چینی کمپنیوں میں سے ایک ہے جو حالیہ برسوں میں شمالی میکسیکو کے صنعتی علاقوں میں منتقل ہوئی تاکہ پیداوار کو امریکی مارکیٹ کے قریب لایا جا سکے۔ لیکن بچت کے ساتھ ساتھ، ان کی حتمی مصنوعات کو مکمل طور پر میکسیکن سمجھا جاتا ہے، جس کا مطلب یہ ہے کہ چینی کمپنیاں دونوں ممالک کے مابین جاری تجارتی جنگ کے دوران چینی مصنوعات پر عائد امریکی محصولات اور پابندیوں سے بچ سکتی ہیں۔

کمپنی کے جنرل منیجر یو کین وی نے بی بی سی کے نامہ نگار کو سائٹ کا دورہ کروایا۔ یو کین وی کا کہنا ہے کہ اُن کی کمپنی کے میکسیکو منتقل ہونے سے کمپنی کو اقتصادی اور علاقے میں نقل و حمل میں بہتر مواقع میسر آ سکیں گے۔

اس چینی کمپنی نے سنہ 2022 میں میکسیکو کے شہر مونٹیری تھی تاہم اُن کے 450 ملازمین پہلے سے ہی یہاں کام کر رہے تھے۔ یو کین وی کا کہنا ہے کہ انھیں امید ہے کہ آنے والے سالوں میں پلانٹ کے حجم میں اضافہ کیا جائے گا جس کے بعد اُن کے ملازمین کی تعداد 1200 سے زیادہ ہو جائے گی۔

میکسیکو کے سابق نائب وزیر برائے بیرونی تجارت ہوان کارلوس بیکر پنیڈا کا کہنا ہے کہ ’میکسیکو میں سرمایہ لانے کی وجوہات یہاں موجود ہیں۔ مجھے اس بات کا کوئی اشارہ نہیں ہے کہ چین اور امریکہ کے درمیان تجارتی جنگ جلد ہی ماند پڑنے والی ہے۔‘

وہ کہتے ہیں کہ ’اگرچہ میکسیکو میں آنے والا چینی سرمایہ کچھ ممالک اور اُن کی پالیسیوں کے لیے پریشان کن ہو سکتا ہے۔‘ اُن کا مزید کہنا ہے کہ ’بین الاقوامی تجارتی قانون کے مطابق یہ مصنوعات ہر طرح سے میکسیکو کی ہیں۔‘

اس نے میکسیکو کو دو سپر پاورز کے درمیان ایک واضح سٹریٹیجک ملک بننے کا موقع دیا ہے۔ میکسیکو نے حال ہی میں چین کو امریکہ کے اہم تجارتی شراکت دار کے طور پر پیچھے چھوڑ دیا ہے جو ایک اہم اور علامتی تبدیلی ہے۔

میکسیکو کی نیشنل آٹونومس یونیورسٹی میں سینٹر فار چائنا میکسیکو سٹڈیز کے اینریک ڈوسل کا کہنا ہے کہ ’شہر میں پرانے امیر شخص یعنی امریکہ کو شہر میں آنے والے نئے امیر شخص یعنی چین سے مسائل کا سامنا ہے۔‘ تاہم ایسے میں میکسیکو کے پاس موجودہ دور اور وقت میں اس نئے سہ رخی تعلقات کے بارے میں کوئی خاص حکمت عملی نہیں ہے۔

لیکن چاہے یہ امریکہ کے لیے ایک پسِ پردہ دروازہ ہو، یا سپر پاورز کے درمیان ایک مہنگی جنگ کا حصہ ہو، یہ اس وقت عالمی تجارت کے اس مُشکل دور میں میکسیکو کے لیےانتہائی اہم اور فائدہ مند ہے۔


Summary: سنہ 2009 کے بعد 30 سال سے کم عمر کے تمام ارب پتی نوجوانوں کو یہ بہت بڑی دولت وراثت میں ملی ہے۔ اس اشاعت میں 33 سال یا اس سے کم عمر کے 25 ارب پتیوں میں سے صرف سات نے اپنی دولت خود بنائی ہے۔

دولت کی عظیم منتقلی جو نوجوانوں کو ’کچھ کیے بغیر‘ ارب پتی بنا رہی ہے

اس شعبے میں 15 برس تجربہ رکھنے والے یوری فریٹاس اس نئے بات سے متفق ہیں کہ عالمی دولت کی اگلی نسل کو منتقلی تیز رفتاری سے جاری ہے اور دنیا کے ارب پتی ہر عمر میں اپنی دولت اگلی نسل کو منتقل کر رہے ہیں۔

آنے والی دہائیوں میں متوقع نوجوان ارب پتی ورثا کی یہ نئی لہر تاریخ کے ایک ایسے وقت میں سامنے آئی ہے جب چند خاندانوں کے ہاتھوں میں آمدنی کا ارتکاز دنیا کی اکثریت کی زندگی کو بدتر بنا رہا ہے۔

اس سال کے شروع میں آکسفیم کی طرف سے شائع ہونے والی عدم مساوات کی رپورٹ میں کہا گیا ہے کہ سنہ 2020 کے بعد دنیا کے پانچ سب سے بڑے ارب پتیوں کی دولت میں دوگنا اضافہ ہوا ہے، جبکہ اسی عرصے میں دنیا کی 60 فیصد آبادی یعنی تقریباً پانچ ارب افراد کی دولت میں کمی آئی ہے۔

جب کہ دنیا کی دس بڑی کمپنیوں میں سے سات میں ارب پتی بطور سی ای او یا بڑے شیئر ہولڈرز ہیں، دنیا کی 1,600 سے زیادہ بڑی اور بااثر کمپنیوں میں سے صرف 0.4 فیصد نے اپنے کارکنوں کو معقول اجرت دینے کا عوامی طور پر عہد کیا ہے۔

برازیلی انسٹیٹیوٹ آف اکنامکس کے اپلائیڈ اکنامکس کے شعبے کے محقق ڈینیئل ڈیوک بتاتے ہیں کہ اپنے ورثے کو آنے والی نسلوں تک پہنچانے کی انتہائی امیروں کی یہ کوشش حالیہ اقدامات کا ردعمل ہو سکتی ہے۔ کئی ممالک ارب پتیوں کے لیے کئی دہائیوں کی فراخ دلی کے بعد اب مزید ترقی پسند ٹیکس ماڈلز پر بحث کریں گے۔

ارب پتیوں کی نئی نسل سماجی طور پر زیادہ جڑی ہوئی ہے، زیادہ ڈیجیٹل ہے اور کم از کم اپنی باتوں میں اپنے والدین سے زیادہ اس بات کی پرواہ کرتی ہے کہ ان کی سرمایہ کاری سے کرہ ارض پر موسمی اور سماجی دونوں طرح کے مثبت اثرات مرتب ہوں گے۔

یو بی ایس رپورٹ میں بتایا گیا ہے کہ اگرچہ ارب پتی تاجروں کے کئی اعلیٰ درجے کے کیسز ہیں جو اپنی دولت کا ایک بڑا حصہ انسان دوستی کے لیے عطیہ کرنے کے عزم کا اظہار کرتے ہیں مگر یہ ابھی واضح نہیں ہے کہ ان کے ورثا اس پر صحیح عملدرآمد کریں گے یا نہیں۔

’جبکہ پہلی نسل کے ارب پتیوں میں سے دو تہائی سے زیادہ یعنی 68 فیصد نے کہا کہ اپنے انسان دوستی کے اہداف کو حاصل کرنا اور دنیا پر اس کا مثبت اثر ڈالنا ان کی میراث کا بنیادی ہدف تھا مگر ورثا میں سے ایک تہائی سے بھی کم یعنی 32 فیصد نے اس طرح کی نیت ظاہر کی ہے۔


Summary: پاکستان میں آج قومی و صوبائی اسمبلی کے 21 حلقوں میں ضمنی انتخابات کے سلسلے میں پولنگ کا وقت ختم اور ووٹوں کی گنتی شروع ہوچکی ہے۔ الیکشن کمیشن کا کہنا ہے کہ پی پی 54 نارووال میں پولنگ سٹیشن کے قریب ایک شخص ہلاک ہوا جس پر چیف الیکشن کمشنر سکندر سلطان راجہ صاحب نے ڈسٹرکٹ پولیس آفیسر سے رپورٹ طلب کی ہے۔

ضمنی الیکشن: 21 حلقوں میں پولنگ کا وقت ختم اور گنتی شروع، نارووال میں ایک شخص کی ہلاکت پر رپورٹ طلب

پاکستان میں آج قومی و صوبائی اسمبلی کے 21 حلقوں میں ضمنی انتخابات کے دوران پولنگ کا وقت ختم ہوچکا ہے۔ قومی اسمبلی کی پانچ اور صوبائی اسمبلی کی 16 نشستوں پر پولنگ صبح 8 بجے شروع ہوئی جو شام 5 بجے تک بغیر کسی وقفے کے جاری رہی۔

ایک بیان میں سکندر سلطان راجہ کا
کہنا تھا کہ اس بات کو یقینی بنایا جائے کہ تمام امیدواروں کے ایجنٹس کو پولنگ
سٹیشن پر فارم 45 کی کاپیاں مہیا کی جائیں۔ انھوں نے تمام امیدواروں پر بھی زور
دیا کہ فارم 45 کی کاپیاں ضرور حاصل کریں۔

الیکشن کمیشن نے پی پی 54 نارووال میں پولنگ سٹیشن کے قریب ’ایک شخص کی ہلاکت‘ پر افسوس ظاہر کیا۔ چیف الیکشن کمشنر سکندر سلطان راجہ صاحب نے ڈسٹرکٹ پولیس آفیسر ناروال سے ٹیلی فون پر رابطہ کر کے معاملے پر رپورٹ طلب کی ہے۔

ادھر الیکشن کمیشن نے بلوچستان کے حلقہ پی بی 50 قلعہ عبداللہ میں مسلح افراد کے پولنگ سٹیشن میں داخلے کی خبروں کا نوٹس لیا۔ ایک بیان کے مطابق چیف الیکشن کمشنر نے ذاتی طور پر آئی جی بلوچستان سے ٹیلی فون پر رابطہ کیا اور اس معاملے پر رپورٹ طلب کرتے ہوئے ذمہ داروں کے خلاف سخت کاروائی کی ہدایت کی۔

الیکشن کمیشن نے پنجاب اسمبلی کے حلقہ پی پی 149 لاہور میں پریذائیڈنگ آفیسر کی جانب سے پولنگ ایجنٹس سے فارم۔45 پر ’پیشگی دستخط کروائے جانے‘ کے معاملے پر صوبائی الیکشن کمشنر پنجاب سے فوری رپورٹ طلب کی ہے تاکہ ’کمیشن مزید قانونی کارروائی عمل میں لا سکے۔‘

پاکستان کی قومی  اور صوبائی اسمبلیوں کے کل 22 حلقوں میں انتخابات آج ہو رہے ہیں جس میں قومی اور صوبائی اسمبلیوں کے 21 حلقوں میں ضمنی انتخاب جبکہ بلوچستان کے حلقہ پی بی 50 میں سپریم کورٹ کے حکم پر آج ری پول (دوبارہ انتخاب) بھی ہو رہا ہے۔

سنہ 2022 میں پنجاب اسمبلی میں وزیراعلیٰ کے انتخاب کے حوالے سے مسلم لیگ ق اور آصف علی زرداری کے مابین معاملات طے پانے کی خبریں آ رہی تھیں لیکن پھر ایسا کیا ہوا کہ انھوں نے پی ٹی آئی کی حمایت کا فیصلہ کیا؟ بعض افراد کا ماننا ہے کہ اس وقت مونس الہی نے اپنے والد کو عمران خان کی حمایت پر منایا۔


Summary: دنیا کی پانچویں بڑی معیشت انڈیا اُن چند ممالک میں سے ایک ہے جس کے پاس جوہری ہتھیار ہیں جبکہ گذشتہ سال یہ چاند کے قطب جنوبی پر اُترنے والا پہلا ملک بنا ہے۔ کئی عالمی مبصرین اس بات کی پیش گوئی کر رہے ہیں کہ انڈیا دنیا کی اگلی عالمی سپر پاور ہو سکتا تاہم اس ملک کو ملنے والا عروج اُمید اور خطرے دونوں ہی کا امتراج ہے۔

کیا انڈیا دنیا کی اگلی سپر پاور بن سکتا ہے؟

انڈیا دنیا کے ان چند ممالک میں سے ایک ہے جس کے پاس جوہری ہتھیار ہیں اور گذشتہ سال انڈیا چاند کے قطب جنوبی پر اُترنے والا پہلا ملک بنا تھا۔

انڈیا دنیا میں سب سے زیادہ گنجان آباد ملک ہے جبکہ اس نے حال ہی میں برطانیہ کو پیچھے چھوڑتے ہوئے دنیا کی پانچویں بڑی معیشیت کا درجہ بھی حاصل کر لیا ہے۔

کئی عالمی مبصرین اس بات کی پیش گوئی کر رہے ہیں کہ انڈیا دنیا کی اگلی عالمی سپر پاور ہو گا لیکن اس ملک کو ملنے والا عروج اُمید اور خطرے دونوں ہی کا امتراج ہے۔

نریندر مودی نے اگست 2023 میں جنوبی افریقہ کے دورے کے دوران اعلان کیا تھا کہ ’انڈیا دنیا کی ترقی کا انجن‘ ہو گا۔ اور اس کے بعد سنہ 2023 کے آخر تک انڈیا نے دنیا کی سب سے تیزی سے ترقی کرنے والی بڑی معیشت کے طور پر اپنا اعزاز حاصل کیا۔ یاد رہے کہ گذشتہ سال کے آخری تین مہینوں میں اس کی معیشت کے حجم میں 8.4 فیصد اضافہ ہوا تھا۔

دہائیوں کے برطانوی راج نے ملک کے لیے ناکافی بنیادی ڈھانچا اور زرعی صنعت چھوڑی اور یہ ملک اپنی بڑھتی ہوئی آبادی کا پیٹ بھرنے سے بھی قاصر تھا۔ اس وقت کے اندازوں کے مطابق انڈیا میں لوگوں کی متوقع عمر 35 سال  تھی تاہم ورلڈ بینک کے مطابق آج یہ تقریبا دگنا ہو کر 67 سال ہو گئی ہے جبکہ عالمی اوسط 71 برس ہے۔

’ایچ ایس بی سی‘ کی ایک بریفنگ میں اندازہ لگایا گیا ہے کہ انڈیا کو اپنی آبادی میں اضافے کی شرح کے پیش نظر اگلی دہائی میں مزید سات کروڑ ملازمتیں پیدا کرنے کی ضرورت ہے، لیکن حقیقت میں اور اندازوں کے مطابق اس کی ایک تہائی سے زیادہ ملازمتوں کے مواقع پیدا ہونے کا امکان نہیں ہے۔

اس وقت انڈیا کی کُل آبادی 1.4 ارب افراد پر مشتمل ہے اور انڈین ماہرین اقتصادیات بشار چکرورتی اور گورو ڈالمیا نے پیش گوئی کی ہے کہ سنہ 2030 تک ملک میں کام کرنے کی عمر کے اہل افراد کی تعداد ایک ارب سے تجاوز کر جائے گی۔

انھوں نے ’ہارورڈ بزنس ریویو‘ کو حال ہی میں بتایا کہ جاپان اور چین سمیت دیگر ایشیائی معیشتوں کی معاشی چھلانگ کا انحصار اُن ’کام کرنے کی عمر کی آبادی میں اضافے‘ پر ہے۔ لیکن ان تمام نوجوانوں کو ملک میں رکھنا مشکل ہو سکتا ہے۔ اقوام متحدہ کے مطابق دنیا میں بیرون ملک رہنے والے افراد میں سب سے زیادہ تعداد انڈیا کے شہریوں کی ہے۔

امریکہ کی پرنسٹن یونیورسٹی میں بین الاقوامی معیشت کی پالیسی کے پروفیسر ڈاکٹر اشوک مودی کے مطابق جہاں متوسط طبقہ پھل پھول رہا ہے وہیں انڈیا میں بڑے پیمانے پر عدم مساوات بھی ہے۔ اور یہی ایک بڑی وجہ ہے کہ یہ فرض کرنا بے وقوفی ہے کہ انڈیا بڑے پیمانے پر اصلاحات کے بغیر سپر پاور بن جائے گا۔


Summary: وفاقی وزارتِ داخلہ نے اسلام آباد ہائیکورٹ میں سوشل میڈیا پلیٹ فارم ’ایکس‘ کی بندش کے حوالے سے جمع کردہ ایک رپورٹ میں کہا ہے کہ اس پلیٹ فارم نے غلط استعمال کی روک تھام سے متعلق حکومت پاکستان کے احکامات کی پاسداری نہیں کی جس کے باعث اس پر پابندی لگانا ضروری تھا۔

’ایکس‘ کے غلط استعمال سے متعلق حکومت پاکستان کے احکامات کی پاسداری نہ ہونے پر پابندی لگائی: وزارتِ داخلہ

وزارت داخلہ نے سوشل میڈیا پلیٹ فارم ایکس کی بندش کے
خلاف درخواست پر رپورٹ اسلام آباد ہائیکورٹ میں جمع کرواتے ہوئے درخواست کو خارج کرنے کی استدعا کر دی ہے۔

وزارت
داخلہ نے اسلام آباد ہائیکورٹ میں جمع کروائی جانے والی اپنی رپورٹ میں کہا کہ ’ایکس
پاکستان میں رجسٹرڈ ہے اور نہ ہی پاکستانی قوانین کی پاسداری کے معاہدے کا شراکت
دار جب کہ ایکس نے پلیٹ فارم کے غلط استعمال سے متعلق حکومت پاکستان کے احکامات کی
پاسداری بھی نہیں کی، حکومت پاکستان کے احکامات کی پاسداری نہ ہونے پر ایکس پر پابندی
لگانا ضروری تھی۔‘

وزارتِ
داخلہ کی رپورٹ کے مطابق ’ایف آئی اے سائبر کرائم ونگ نے ’ایکس‘ سے چیف جسٹس کے
خلاف پراپیگنڈا کرنے والے اکاؤنٹس پر پابندی کی درخواست کی تھی مگر ایکس حکام نے
سائبر کرائم ونگ کی درخواست کو نا صرف نظر انداز کیا بلکہ اس کا کوئی جواب تک نہیں
دیا، عدم تعاون پر ایکس کے خلاف ریگولیٹری اقدامات بشمول عارضی بندش کا جواز ہے
اور حکومت کے پاس ایکس کی عارضی بندش کے علاوہ کوئی اور راستہ نہیں تھا، انٹیلی
جنس ایجنسیوں کی درخواست پر وزارت داخلہ نے ایکس کی بندش کے احکامات جاری کیے تھے۔

رپورٹ
میں مزید کہا گیا ہے کہ ایکس کی بندش کا فیصلہ قومی سلامتی اور امن و امان کی
صورتحال برقرار رکھنے کیلئے کیا گیا، شدت پسندانہ نظریات اور جھوٹی معلومات کی
ترسیل کیلئے سوشل میڈیا پلیٹ فارمز کا استعمال کیا جارہا ہے، چند شرپسند عناصر کی
جانب سے امن و امان کو نقصان پہنچانے کیلئے ایکس کو استعمال کیا جارہا ہے، عدم
استحکام کو فروغ دینے کیلئے ایکس کو بطور آلہ استعمال کیا جارہا ہے، ٹک ٹاک کے
پاکستانی قانون کی پاسداری کے معاہدے پر دستخط کے بعد پابندی کو ختم کر دیا
گیا تھا۔

سلمان صفدر نے عدالت کو بتایا کہ گورنمنٹ ڈیپارٹمنٹس میں کلاسیفائیڈ ڈاکومنٹسں کا ایک میکانزم دیا گیا ہے جس کے
مطابق اگر سائفر گم ہو جائے تو وزارتِ خارجہ کو رپورٹ کرنا ضروری ہے، 28 مارچ کو
وزارت خارجہ کو وزیراعظم آفس نے سائفر کاپی کی گمشدگی سے آگاہ کر دیا تھا۔

اس رپورٹ میں کہا گیا ہے کہ فیض حمید کے دستخط پر وزیراعظم شاہد خاقان، وزیرداخلہ احسن اقبال نے بھی اتفاق کیا تھا۔ حکومتی پالیسی میں خامیوں کی وجہ سے فیض آباد دھرنے جیسے واقعات کو ہوا ملتی ہے، پالیسی سازوں کو فیض آباد دھرنے سے سبق سیکھنا ہو گا۔


Summary: بین گذشتہ برس امریکہ میں50,000  خود سوزی کرنے والوں میں سے ایک تھے۔ یہ اب تک امریکہ میں کسی ایک سال میں خود سوزی کرنے والوں کی سب سے زیادہ تعداد بنتی ہے۔ لیکن ماہرین اس بارے میں کیا رائے رکھتے ہیں؟

’وہ دو زندگیاں جی رہا تھا، خودکشی کی منصوبہ بندی کے ساتھ منگنی کی انگوٹھی بھی خرید رہا تھا‘

21 برس کے بین نے گذشتہ برس اپریل میں خود سوزی کر لی تھی۔ وہ ایک ابھرتے ہوئے اولمپک ایتھلیٹ اور نارتھ کیرولینا سٹیٹ یونیورسٹی کے ہونہار طالبعلموں میں ان کا شمار ہوتا تھا۔ بین کے بہت سارے دوست تھے۔ اچھے تعلقات تھے اور بہت پیار کرنے والا خاندان تھا۔

بین گذشتہ برس امریکہ میں 50 ہزار خود سوزی کرنے والوں میں سے ایک تھے۔ یہ اب تک امریکہ میں کسی ایک سال میں خود سوزی کرنے والوں کی سب سے زیادہ تعداد بنتی ہے۔

اب سوال یہ کہ بین نے خودکشی کیوں کی؟ یہ وہ سوال ہے جس کا جواب سالاس فیملی تلاش کرنے کی کوشش کر رہی ہے۔ بین کے والدین کا کہنا ہے کہ ان کے بیٹے نے ڈپریشن (ذہنی دباؤ) سے متعلق سنہ 2020 میں مختصر عرصے کے لیے زیر علاج بھی رہے اور پھر بین نے اپنے والدین کو یہ یقین دلایا کہ وہ اب بالکل صحت مند ہیں۔

نارتھ کیرولینا سٹیٹ یونیورسٹی میں کئی افراد نے خود کشی کی ہے۔ گذشتہ تعلیمی سال میں بین سمیت سات طالب علموں نے خود سوزی کی۔ اس تعلیمی سال میں اب تک تین خود کشیاں ہو چکی ہیں، جن میں سے ایک جنوری کے آخر میں ہوئی۔

اس ریاست نے کونسلرز اور ڈراپ ان سپیس کی تعداد میں اضافہ کیا ہے، کیو پی آر، کا ایک ایسا نظام متعارف کرایا ہے تا کہ طلبہ ان علامات کو پہچان سکیں کہ ان کے دوست یا کلاس فیلوز ایسی کی حالت سے دوچار ہیں تا کہ پھر وہ ان کی مدد کر سکیں۔

جسٹن ہولنگز ہیڈ  کہتی ہیں کہ ’مجھے لگتا ہے کہ ہم ناقابل تصور حالات میں جو کچھ کر سکتے تھے ہم وہ پوری تندہی کے ساتھ کر رہے ہیں۔‘ گذشہ برس اس نظام کا مقصد کسی نہ کسی طور پر اس مشکل سے بحفاظت نکلنا تھا اور یہ مدد اور امید بہم پہنچانی تھی کہ آپ ایک زندگی کو بچا سکتے ہیں۔‘

امریکہ میں صحت کے تحفظ کے ادارے ’سینٹرز فار ڈیزیز کنٹرول‘ کے مطابق خود کشی اب 35 سال سے کم عمر کے امریکیوں میں موت کی دوسری سب سے بڑی وجہ ہے۔

دسمبر 2021 میں امریکی سرجن جنرل نے خودکشی کی کوشش کرنے والے نوجوانوں کی بڑھتی ہوئی تعداد کے بارے میں صحت عامہ کی ایک نادر ایڈوائزری جاری کی، جس میں سوشل میڈیا اور وبائی مرض کو الگ الگ کیا گیا، جس نے ’جوانوں کو پہلے سے ہی درپیش بے مثال تناؤ کو بڑھا دیا۔‘

امریکا میں 988 پر کال میں (خودکشی سے متعلق قومی ہیلپ لائن ہے، جس کے امریکہ میں 200 سے زیادہ مراکز ہیں) صرف گذشتہ برس ماہانہ 100,000 کالز کا اضافہ ہوا ہے۔

ٹونی کا کہنا ہے کہ ’زیادہ سے زیادہ لوگوں کو اس پر بات کرنے کی ضرورت ہے۔ اگر یہ ہمارے ساتھ ہو سکتا ہے، تو یہ کسی اور کے ساتھ ہوسکتا ہے۔‘


Summary: بلوچستان کے ضلع نوشکی میں پنجاب سے تعلق رکھنے والے 9 مسافروں سمیت 11 افراد کی ہلاکت کی تناظر میں وزیر اعلیٰ بلوچستان میر سرفراز بگٹی نے ایک اعلیٰ سطحی اجلاس میں کہا کہ ’دہشتگردی کے خلاف ریاست کی اس جنگ کو سیاسی ذمہ داری اور مشترکہ لائحہ عمل کے ساتھ لڑیں گے۔‘

’دہشتگردی کے خلاف جنگ صرف سیکورٹی فورسز کی ہی نہیں بلکہ ریاست کی جنگ ہے‘ وزیر اعلیٰ بلوچستان

بلوچستان کے ضلع نوشکی میں پنجاب
سے تعلق رکھنے والے 9 مسافروں سمیت 11 افراد کی ہلاکت کی تناظر میں وزیر اعلیٰ
بلوچستان میر سرفراز بگٹی کی زیرِ صدارت امن و امان سے متعلق ایک اعلیٰ سطحی اجلاس
منعقد ہوا۔

اعلامیہ کے مطابق وزیر اعلیٰ
بلوچستان نے کہا کہ دہشتگردی کیخلاف یہ جنگ صرف سیکورٹی فورسز کی نہیں ہے بلکہ امن
دشمنوں کے خلاف یہ جنگ ریاست کی جنگ ہے۔

ان کا کہنا تھا کہ ’دہشتگردی کے
خلاف ریاست کی اس جنگ کو سیاسی ذمہ داری اور مشترکہ لائحہ عمل کے ساتھ لڑیں گے۔‘

بلوچستان کے ضلع نوشکی میں اغوا کے بعد قتل کیے جانے والے پنجاب سے تعلق رکھنے والے نو افراد کی لاشیں سنیچر کوکوئٹہ پہنچا دی گئیں۔

یاد رہے کہ یہ افراد کوئٹہ سے تفتان جانے کے لیے ایک مسافر بس میں بیٹھے تھے۔
اس علاقے میں شرپسندوں کی فائرنگ سے مجموعی طور پر11 افراد ہلاک ہوئے تھے جن میں سے دو کا تعلق نوشکی سے تھا۔

نوشکی کی آبادی مختلف بلوچ قبائل پر مشتمل ہے تاہم اس کے مختلف علاقوں میں پشتونوں کے بڑیچ سے قبیلے سے تعلق رکھنے والے افراد بھی آباد ہیں۔ بلوچستان میں حالات کی خرابی کے بعد نوشکی میں بھی بدامنی کے بڑے واقعات پیش آرہے ہیں ۔ فروری 2022ء میں نوشکی میں فرنٹئیرکور کے ہیڈکوارٹر پر ایک بڑا حملہ کیا گیا تھا جس کی ذمہ داری کالعدم عسکریت پسند تنظیم بلوچ لبریشن آرمی کی مجید بریگیڈ کی جانب سے قبول کی گئی تھی۔ نوشکی میں ماضی میں اس نوعیت کے دیگر واقعات کی ذمہ داری بھی کالعدم بی ایل اے کی جانب سے قبول کی جاتی رہی ہے۔

پاکستان کے صوبہ بلوچستان کے ضلع نوشکی میں نامعلوم افراد کی طرف سے کی جانے والی فائرنگ سے پنجاب سے تعلق رکھنے والے نو افراد سمیت کل 11 افراد ہلاک اور پانچ زخمی ہوگئے۔

انھوں نے بتایا کہ اس بس سے پنجاب سے تعلق رکھنے والے نو افراد کو اتارا گیا، جنھیں کچھ فاصلے پر لے جانے کے بعد فائرنگ کر کے ہلاک کیا گیا۔

ان کا کہنا تھا کہ یہ افراد کوئٹہ سے تفتان جانے کے لیے مسافر بس میں بیٹھے تھے۔ ایس ایس پی نوشکی نے بتایا کہ انہی شرپسندوں کی طرف سے سلطان چڑھائی کے علاقے میں ایک اور گاڑی کو روکنے کی کوشش کی تھی۔

وزیر اعلیٰ بلوچستان میر سرفراز بگٹی نے نوشکی میں بیگناہ مسافروں کے قتل کی مذمت کی ہے۔


Summary: سنگاپور کی جانب سے نہ صرف کاروبار کرنے والی ملکی کمپنیوں کے آسانیاں پیدا کی گئیں بلکہ آبی بندرگاہوں، ہوائی اڈوں، سڑکوں اور عوامی ٹرانسپورٹ کے نظام میں بھی سرمایہ کاری کی گئی تاکہ کاروباری سرگرمیوں کو فروغ دیا جا سکے۔

کاروبار شروع کرنے کے لیے دنیا کے 10 بہترین ممالک کون سے ہیں؟

دُنیا بھر میں کاروباری شخصیات اور ادارے اپنے کاروبار کو وسعت دینے کے لیے دیگر ممالک میں سرمایہ کاری کرنے کے مواقع ڈھونڈتے رہتے ہیں۔

اس فہرست کو مرتب کرتے وقت محققین کی جانب سے 82 ممالک میں اقتصادی استحکام، سیاسی صورتحال، کاروباری مواقع، تجارتی پابندیوں اور ٹیکس کے نظام کا جائزہ لیا گیا ہے۔

’اکنامسٹ انٹیلیجنس یونٹ‘ کے مطابق آنے والے برسوں میں سنگاپور، ڈنمارک اور امریکہ وہ ممالک ہوں گے جہاں سرمایہ کاری کرنے کے لیے ماحول سازگار ہو گا۔

سنگاپور جنوب مشرقی ایشیا کا ایک چھوٹا سا ملک ہے جس کی آبادی تقریباً 60 لاکھ کے قریب ہے۔ اس ملک کو بڑے سرمایہ کاروں کے لیے جنت اس لیے قرار دیا جاتا ہے کیونکہ یہاں تجارتی نظام شفاف، جدید ٹیکنالوجی، سیاسی استحکام اور کرپشن دیگر ممالک کی نسبت کم ہے۔

سنگاپور کی جانب سے گذشتہ کئی برسوں سے غیرملکی سرمایہ کاری ملک میں لانے کی کوششیں کی جا رہی تھیں اور اس سلسلے میں اُن کی طرف سے ٹیکس میں کمی، تجارتی نظام میں حائل رکاوٹوں کا خاتمہ اور ٹیکنالوجی کے شعبوں میں اصلاحات متعارف کروائی گئیں۔

’اکنامسٹ انٹیلیجنس یونٹ‘ کی جانب سے کچھ ایسے ممالک کو بھی اپنی رپورٹ میں شامل کیا گیا ہے جن کی رینکنگ تو شاید زیادہ اچھی نہ ہو لیکن وہاں غیرملکی سرمایہ کاروں کی توجہ مبذول ہو رہی ہے۔

نئی حکومت کی جانب سے مقامی کرنسی پر کنٹرول ختم کرنے اور غیر ملکی سرمایہ کاری کی حوصلہ افزائی کرنے کے لیے اقدامات لیے جا سکتے ہیں۔

لیکن ان اقدامات کو نافذ کرنے میں ارجنٹائن کی حکومت کو دشواری کا سامنا ہے کیونکہ ان اصلاحات پر کانگرس اور یونینز کی جانب سے سوالات اُٹھائے جا رہے ہیں۔

جمہوریہ ڈومینیکن بھی ایک ایسا ملک ہے جہاں اقتصادی حالات بہتری کی طرف گامزن ہیں۔ اس ملک کو لاطینی امریکہ کا وہ ملک کہا جاتا ہے جہاں سیاسی استحکام موجود ہے اور وہاں کاروباری سرگرمیاں بھی بڑھ رہی ہیں۔

ان کا کہنا ہے کہ مثال کے طور پر لیتھیم کے کاروبار میں دلچپسی رکھنے والی کمپنیوں پر یہ پابندی عائد کی گئی ہے کہ وہ اس کاروبار میں حکومت کی شراکت دار بنیں۔

’اکنامسٹ انٹیلیجنس یونٹ‘ میں چلی کی تنزلی کے پیچھے اور بھی عوامل کارفرما ہیں، جس میں مزدوروں کے لیے نئے قوانین، ان کی تنخواہوں میں اضافہ اور کام کے اوقات کم کرنے جیسے اقدامات شامل ہیں۔

نکولس سالدیاس کہتے ہیں کہ حال ہی میں چلی میں غیرملکی سرمایہ کاروں پر کان کُنی کے سیکٹر میں بھی نئی پابندیاں عائد کی گئی ہیں۔

ان تمام مسائل کے باوجود بھی ’اکنامسٹ انٹیلیجنس یونٹ‘ کی جانب سے چلی کے ٹیکس کے نظام، اقتصادی مارکٹس اور انفراسٹرکچر کو سراہا گیا ہے۔


Summary: ورلڈ گولڈ کونسل کے مطابق سنہ 2023 میں انڈیا میں صاف کیے گئے 900 ٹن سونے میں سے 117 ری سائیکل ذرائع سے آیا۔

سونے کی ریفائنریوں کا فروغ پاتا کاروبار: ’ہم چاہتے ہیں کہ انڈیا بھی سوئٹزرلینڈ والی پوزیشن پر آ جائے‘

ستیش پرتاپ کا خاندان انڈیا میں گذشتہ کئی دہائیوں سے سونے کو ریفائن یا صاف کرنے کے کام سے وابستہ ہے۔ اپنے والد اور دادا کے نقش قدم پر چلتے ہوئے ستیش بھی جیولرز سے خام سونا اکٹھا کرتے ہیں، اسے پگھلاتے ہیں اور اسے سونے کی اینٹوں کی شکل دے کر دوبارہ جیولرز کو فروخت کرتے ہیں۔

ایک اندازے کے مطابق مجموعی طور پر انڈین گھرانوں میں 25,000 ٹن سونا موجود ہے، اور ہمیشہ اس میں سے کچھ نہ کچھ فروخت کے لیے مارکیٹ میں دستیاب ہوتا ہے، خاص طور پر مہنگائی کے اس دور میں جب سونے کی قیمت زیادہ ہے اور معیشت کے حالات کچھ زیادہ بہتر نہیں ہیں تو لوگ چاہتے ہیں کہ وہ سونا فروخت کر کے کچھ رقم حاصل کر لیں۔

’زیادہ تر جیولرز ہم سے سونا خریدنے کو ترجیح دیتے ہیں کیونکہ ہم چھوٹی گولڈ ریفائنریاں ہر شہر میں واقع ہیں۔ کسی جیولر کی جانب سے دیا گیا سونا ہم چند گھنٹوں میں صاف کر کے واپس کر دیتے ہیں، یہ بڑی ریفائنریوں کی طرح نہیں جنھیں ری سائیکل شدہ سونے کو ریفائن کرنے میں کئی دن لگتے ہیں۔‘

وہ چاہتے ہیں کہ انڈیا گولڈ ریفائننگ کے لیے ایک عالمی مرکز بن جائے، جس کا مطلب یہ ہو گا کہ زیادہ غیر صاف شدہ سونا درآمد کیا جائے اور بڑی فرموں کے لیے سونے کی زیادہ سے زیادہ ری سائیکلنگ پر قبضہ کر لیا جائے۔

ہرشد اجمیرا کے مطابق ’سوئٹزرلینڈ دنیا کا سب سے بڑا گولڈ ریفائننگ سینٹر اور ’ٹرانزٹ ہب‘ ہے۔ ہم چاہتے ہیں کہ انڈیا بھی اسی پوزیشن میں ہو۔‘

سی جی آر میٹالوئز انڈیا کے معروف گولڈ ریفائنرز میں سے ایک ہیں، جو ایک سال میں تقریباً 150 ٹن سونا صاف کرتے ہیں۔

ورلڈ گولڈ کونسل انڈیا کے چیف ایگزیکٹیو سوماسندرم پی آر کا کہنا ہے کہ ’یہ صنعت بتدریج زیادہ منظم اور بہتر کارکردگی کی طرف منتقل ہو رہی ہے، جس کی قیادت بیورو آف انڈین سٹینڈرڈز کے لائسنس یافتہ ریفائنریوں کے ذریعے کی جا رہی ہے، جو سونے کی بہتر مصنوعات کے لیے قابل اعتماد معیارات قائم کر رہی ہے۔ یہ انڈیا کو ایک عالمی مرکز بنائے گی۔‘

کچھ اعداد و شمار بتاتے ہیں کہ چھوٹے ریفائنرز پر زمین تنگ ہو رہی ہے۔ کنسلٹنسی فراہم کرنے والی کمپنی میٹلز فوکس کے مطابق سنہ 2015 میں ری سائیکلنگ انڈسٹری کا 70 سے 75 فیصد حصہ غیر منظم تھا۔ سنہ 2021 تک یہ کم ہو کر 60 سے 65 فیصد رہ گیا تھا۔


Summary: وسطی امریکی ملک ایل سلواڈور کے صدر نائیب بوکیلے نے بیورنِ ملک کے انجینئرز، ڈاکٹروں اور فلسفیوں کو 'پانچ ارب ڈالر' مالیت کے پانچ ہزار پاسپورٹ دینے کا اعلان کیا ہے۔

ایل سلواڈور انجینئرز، ڈاکٹروں اور فلسفیوں کو پانچ ہزار پاسپورٹ مفت کیوں دے رہا ہے؟

وسطی امریکی ملک ایل سلواڈور کے صدر نائیب بوکیلے نے بیرونِ ملک کے سائنسدانوں، انجینئرز، ڈاکٹروں، آرٹسٹس اور فلسفیوں کو ’پانچ ارب ڈالر‘ مالیت کے پانچ ہزار پاسپورٹ دینے کا اعلان کیا ہے۔

ایکس پر ایک پوسٹ میں ان کا کہنا تھا کہ ہم بیرون ملک سے انتہائی ہنر مند سائنسدانوں، انجینئروں، ڈاکٹروں، فنکاروں اور فلسفیوں کو پانچ ہزار مفت پاسپورٹ (جن کی مالیت وہاں کے پاسپورٹ پروگرام میں 'پانچ ارب ڈالر' کے برابر ہے) کی پیشکش کر رہے ہیں۔

صدر بوکیلے کا کہنا ہے کہ کم تعداد کے باوجود، ان کی شراکت کا ہمارے معاشرے اور ہمارے ملک کے مستقبل پر بہت گہرا اثر پڑے گا۔

انھوں نے یہ بھی بتایا کہ ہم بیرونِ ملک سے یہاں منتقل ہونے والے خاندانوں اور اثاثوں پر صفر فیصد ٹیکس اور ٹیرف کو یقینی بنا کر ان کی نقل مکانی میں سہولت فراہم کریں گے۔ اس میں تجارتی قیمت والی اشیا جیسے آلات، سافٹ ویئر اورانٹیلیکچوئل پراپرٹی شامل ہیں۔

ایل سلواڈور وسطی امریکہ کا سب سے چھوٹا ملک ہے، یہ امریکی ریاست میساچوسٹس سے بھی چھوٹا ہے۔

یہاں کاسٹیلین، جسے ہسپانوی  زبان بھی کہا جاتا ہے، سرکاری زبان ہے اور ایل سلواڈور میں تقریباً یہی بولی جاتی ہے۔

ایل سلواڈور میں زیادہ تر آبادی (تقریباً 84 فیصد) کا تعلق مسیح مذہب سے ہے۔ دو بڑے مذہبی گروہ کیتھولک (47 فیصد) اور پروٹسٹنٹ (33 فیصد) ہیں۔

جون 2021 میں، صدر نائیب بوکیلے نے کہا تھا کہ وہ ایل سلواڈور میں بٹ کوائن کو قانونی ٹینڈر بنانے کے لیے قانون سازی کریں گے۔ بٹ کوائن کا قانون ایل سلواڈور کی قانون ساز اسمبلی نے 9 جون 2021 کو منظور کیا تھا۔ بٹ کوائن سرکاری طور پر 7 ستمبر 2021 کو قانونی ٹینڈر بن گیا۔

ایل سلواڈور فی کس ترسیلات زر کے لحاظ سے خطے میں سرفہرست ہے، جو کہ ملک کی تقریباً تمام برآمدی آمدنی کے برابر ہے۔

امریکہ میں رہنے والے سلواڈورینز کی طرف سے بھیجی جانے والی ترسیلات جو کہ ایل سلواڈور میں خاندان کے افراد کو بھیجی جاتی ہیں، غیر ملکی آمدنی کا ایک بڑا ذریعہ ہیں اور تجارتی خسارے کو پورا کرتی ہیں۔

وسطی امریکی ملک ال سلواڈور میں جرائم پیشہ گروپوں کے درمیان گينگ وار کے سبب قتل اور غارت گری ایک عام بات تھی۔

صدر بوکیل نے مارچ 2022 میں ’گینگز کے خلاف جنگ‘ کا اعلان کرتے ہوئے ہنگامی اقدامات کو منظور کیا تھا جس میں کئی بار توسیع ہو چکی ہے۔

انسداد جرائم کی مہم میں 64 ہزار سے زائد مشتبہ افراد کو گرفتار کیا گیا ہے۔

انسانی حقوق کی تنظیموں کا کہنا ہے کہ بے گناہ لوگوں کو پالیسی میں پھنسایا گیا ہے، لیکن بوکیل کا گینگ مخالف دباؤ سیلواڈور کے لوگوں میں مقبول ہے۔


Summary: پاکستانی وزیرِاعظم شہباز شریف اپنے وزرا کے ہمراہ سنیچر کو سعودی عرب روانہ ہوں گے جہاں ان کی سعودی ولی عہد شہزادہ محمد بن سلمان سے ملاقات متوقع ہے۔ ان کے پیشرو نواز شریف اور عمران خان بھی وزارت عظمیٰ سنبھالنے کے بعد پہلے غیر ملکی دورے پر سعودی عرب جا چکے ہیں۔

شہباز شریف سعودی عرب روانہ: وزیرِ اعظم نے پہلے سرکاری دورے کے لیے اسی مُلک کا انتخاب کیوں کیا؟

پاکستان کی حالیہ سیاسی تاریخ میں جو بھی سیاستدان انتخابات جیت کر وزیرِاعظم کے عہدے پر فائز ہوا ہے، اس نے پہلے غیر ملکی دورے کے لیے سعودی عرب کا ہی انتخاب کیا ہے۔

وزیرِاعظم شہباز شریف نے بھی فیصلہ کیا ہے کہ وہ ماضی کے وزرائے اعظم کے نقشِ قدم پر چلتے ہوئے وزارتِ اعظمیٰ کا منصب سنبھالنے کے بعد پہلا غیرملکی دورہ سعودی عرب کا ہی کریں گے جس کے لیے وہ سنیچر کے روز روانہ ہوئے۔ ان کے ہمراہ وزیرِ اعلیٰ پنجاب مریم نواز بھی ہیں۔

پاکستان کے دفترِ خارجہ کے مطابق وزیرِاعظم شہباز شریف کی اس دورے کے دوران سعودی ولی عہد اور وزیرِاعظم شہزادہ محمد بن سلمان سے ملاقات بھی متوقع ہے۔

اس دورے پر وزیراعظم شہباز شریف کے ہمراہ وزیرِ خارجہ اسحاق ڈار، وزیرِ دفاع خواجہ آصف، وزیرِ خزانہ محمد اورنگزیب، وزیر برائے اقتصادی امور احد چیمہ اور وزیرِ اطلاعات عطا اللہ تارڑ بھی سعودی عرب روانہ ہوئے ہیں۔

پاکستانی وزیرِاعظم اپنے وفد کے ساتھ سعودی عرب کا یہ دورہ ایک ایسے وقت میں کر رہے ہیں جب ان کے ملک کو معاشی بحران کا سامنا ہے۔ عالمی مالیاتی فنڈ (آئی ایم ایف) نے پاکستان کی درخواست پر آئندہ مہینوں کے دوران نئے پروگرام پر بات چیت کے لیے آمادگی ظاہر کی ہے۔

سعودی عرب کی جانب سے بھی ماضی میں پاکستان کی وقتاً فوقتاً مدد کی جاتی رہی ہے۔ خیال رہے نومبر 2021 میں پاکستان کے گرتے ہوئے زرِمبادلہ کے ذخائر کو سہارا دینے کے لیے سعودی عرب نے پاکستان کے مرکزی بینک کے اکاؤنٹ میں تین ارب ڈالر کی رقم ایک سال کے لیے جمع کروائی تھی، تاہم بعد میں سعودی حکومت نے اس کی مدت میں مسلسل کئی بار توسیع کی اور اب یہ رقم پاکستانی بینک کے اکاؤنٹ میں دسمبر 2024 تک جمع رہے گی۔

وزیرِاعظم شہباز شریف کے سعودی عرب کے دورے کا ایجنڈا تو اب تک حکام کی جانب سے شیئر نہیں کیا گیا ہے، لیکن خیال یہی ظاہر کیا جا رہا ہے کہ پاکستانی وفد اور ولی عہد شہزاد محمد بن سلمان کی ملاقات میں سرمایہ کاری اور معاشی معاملات زیرِ گفتگو آئیں گے۔

اس سے قبل سنہ 2022 میں تحریکِ عدم اعتماد کے نتیجے میں اس وقت کے وزیرِاعظم عمران خان کو وزارتِ اعظمیٰ کے منصب سے ہٹا دیا گیا تھا اور پاکستان کی پارلیمنٹ نے شہباز شریف کو ملک کا وزیرِاعظم منتخب کیا تھا۔

تجزیہ کار مشرف زیدی کہتے ہیں کہ ولی عہد شہزادہ محمد بن سلمان کے وزیراعظم بن جانے اور ان کے ’وژن 2030‘ کے منظرِ عام پر آنے کے بعد سعودی عرب نے پاکستان کی مالی مدد فراہم کرنے کے لیے ایک نیا طریقہ کار طے کر دیا ہے۔

واضح رہے دہائیوں سے سعودی عرب کی معیشت کا انحصار تیل سے پیدا ہونے والی آمدنی پر رہا ہے لیکن اب شہزادہ محمد بن سلمان ’وژن 2030‘ کے ذریعے اس سے چھُٹکارا حاصل کرنا چاہتے ہیں۔


Summary: پاکستان کے وزیراعظم محمد شہباز شریف نے سعودی عرب کے ولی عہد شہزادہ محمد بن سلمان سے ملاقات کی۔ شہباز شریف وفد کے ہمرا سعودی عرب کے دورے پر ہیں۔

وزیراعظم شہباز شریف کی سعودی ولی عہد سے ملاقات

وزیراعظم شہباز شریف نے  محمد بن سلمان کی خصوصی دعوت پر افطار ڈنر میں شرکت کی۔

افطار کے بعد دو طرفہ پر بات ہوئی۔  وفد کے ہمرا ملاقات کے علاوہ  وزیراعظم اور سعودی ولی عہد  کے درمیان ون آن ون ملاقات بھی ہوئی۔

وزیراعظم نے خادم حرمین شریفین  شاہ سلمان بن عبدالعزیز کی صحت کے لیے دعا اور نیک خواہشات کا اظہار کیا

گذشتہ ماہ بشام کے علاقے میں ایک خودکش حملے میں چینی انجینیئرز سمیت پانچ افراد ہلاک ہوئے تھے جس پر وزیر اعظم شہباز شریف نے چینی حکام کو تحقیقات اور واقعے میں ملوث افراد کو سزائیں دینے کی یقین دہانی کرائی تھی۔

تاہم عمران خان نے یہ بھی کہا کہ ’حکومت گرانے کے باوجود دو مرتبہ جنرل باجوہ سے ملاقات کر سکتا ہوں تو کسی سے بھی ملاقات کر سکتا ہوں کیونکہ اس وقت میری ذات کا مسئلہ نہیں پاکستان کا ایشو ہے، مجھے قائل کر لیں۔‘

بیرسٹر گوہر نے راولپنڈی میں
اڈیالہ جیل کے باہر بانی تحریکِ انصاف کے ساتھ ملاقات کے بعد میڈیا کے نمائندوں سے
بات کرتے ہوئے کہا کہ ’بانی پی ٹی آئی نے آج عدت کیس کی سماعت کے بعد میڈیا سے بات
کرتے ہوئے اس بات کا اعلان کیا ہے کہ ’جو میرے خلاف سیاسی بنیادوں پر کیس بنائے
گئے وہ بے بُنیاد ہیں، جو ہمارے خلاف وعدہ معاف گواہ بنے اُن پر اور چیئرمین نیب
پر ہم مقدمات درج کروائے جائیں گے اُن کے خلاف قانونی کارروائی کریں گے۔‘

انڈیا میں ایک انٹرویو کے دوران وزیرِ دفاع راج ناتھ سنگھ سے
جب یہ سوال کیا گیا کہ انڈیا پر دی گارڈین کی ایک رپورٹ میں یہ الزام لگایا گیا ہے
کہ انڈیا کے خفیہ ادارے ’را‘ نے 20 پاکستانی شہریوں کو، 20 دہشت گردوں کو پاکستان
میں گھس کر مارا ہے تو اس کا جواب دیتے ہوئے راج ناتھ سنگھ نے اس بات کی تصدیق یا
تردید تو نہیں کی مگر یہ ضرور کہا کہ ’کوئی بھی دہشت گرد ہمارے پڑوسی مُلک سے انڈیا
کے امن و امان کو خراب کرنے کی کوشش کرے گا تو اُس کا منہ توڑ جواب دیا جائے گا،
یعنی اگر کوئی دہشت گرد یہاں کارروائی کے بعد بھاگ کر پاکستان جائے گا تو پاکستان
میں گھس کر اُسے ماریں گے۔‘


سونے کی قیمت میں مسلسل اضافہ: کیا متوسط طبقے کو اس میں سرمایہ کاری کرنی چاہیے؟

لیکن حالیہ دنوں میں سونے کی قیمتوں میں بھی مسلسل اضافہ ہو رہا ہے۔ ایسا شاذ و نادر ہی ہوتا ہے کہ سونے کی قیمت میں معمولی کمی دیکھی گئی ہو۔

شانتا کمار کہتے ہیں کہ ’امریکہ میں بے روزگاری کا انڈیکس بہت نیچے چلا گیا۔ رئیل اسٹیٹ کا شعبہ بھی گر رہا ہے۔ سٹاک مارکیٹ میں بھی ترقی کی رفتار نظر نہیں آ رہی۔ مہنگائی بڑھ رہی ہے۔ اس سب کا اثر معیشت پر پڑ رہا ہے اور اس کا اثر سونے کی قیمتوں پر بھی پڑ رہا ہے۔‘

’جب آپ بینک میں رقم جمع کرتے ہیں تو منافع کی شرح کم ہوتی ہے۔ اس لیے بہت سے لوگ سونے میں سرمایہ کاری کرتے ہیں کیونکہ یہ زیادہ محفوظ ہے۔ اس کی وجہ سے سونے کی مانگ بڑھ جاتی ہے۔ مارکیٹ میں بھی اضافہ ہو رہا ہے۔‘

پاکستان میں اس وقت سونے کی قیمت بلند ترین سطح پر پہنچ چکی ہے اور ایسے حالات میں متوسط طبقے کی سونے میں سرمایہ کاری سے متلعق ماہرین کہتے ہیں کہ لوگوں کو اس میں سوچ سمجھ کر سرمایہ کاری کرنی چاہیے تاہم وہ کہتے ہیں کہ سونے کی قیمت میں عالمی حالات کی وجہ سے مزید اضافہ ہو سکتا ہے۔

ستیش کمار کا کہنا ہے کہ ’جنوری میں جاری ہونے والی ایک رپورٹ کے مطابق امریکہ میں افراط زر کی شرح 3.1 فیصد ہے جو امریکی فیڈرل ریزرو کے 2 فیصد کے ہدف سے بہت زیادہ ہے۔ یہ بھی سونے کی قیمتوں میں اضافے کی ایک بڑی وجہ ہے۔‘

اس بارے میں احسن الیاس نے کہا کہ اس وقت سونے کی قیمت میں اضافہ ہو رہا ہے اور مڈل کلاس کی ایک سوچ ہوتی ہے کہ جب سونے کی قیمت بڑھتی ہے تو اس وقت سونے کی خریداری کرتی ہے اور جب سونے کی قیمت گرتی ہے تو اسے جلدی میں فروخت کرتی ہے۔

انھوں نے کہا کہ ’یہ مائنڈ سیٹ صحیح نہیں بلکہ مناسب یہی ہے کہ جب سونے کی قیمت میں کمی ہو تو اس وقت اس میں سرمایہ کاری کرنی چاہیے۔‘

اگر ہم گذشتہ 20 سال پر نظر ڈالیں تو سونے کی قیمتوں میں مسلسل اضافہ ہو رہا ہے۔ اس کی ایک وجہ یہ بھی ہے کہ بازار میں سونے کی مانگ میں اضافہ ہوا۔

ستیش کمار کا کہنا ہے کہ ’فیڈرل ریزرو کے سود کی شرح سے متعلق فیصلے کا جون میں انتظار ہے۔ یہ امریکہ میں انتخابات کا وقت ہے۔ امریکی انتخابات کے نتائج پر بھی اثر پڑ سکتا ہے۔ عالمی سطح پر ہونے والی جغرافیائی سیاسی تبدیلیوں کا اثر ہو گا۔ سونے کی قیمت پر اثر پڑتا ہے۔ اگر مہنگائی بڑھی تو سونے کی قیمت مزید بڑھے گی۔‘

بین الاقوامی مالیاتی فرم جے پی مورگن کے اندازوں کے مطابق سونے کی قیمتوں میں مزید اضافہ ہو سکتا ہے۔ خیال کیا جا رہا ہے کہ سنہ 2025 تک سونے کی قیمت میں اضافہ جاری رہے گا۔


Summary: پچھلی دہائی میں سو ارب ڈالرز کلب کے اراکین کی دولت میں 255 فیصد اضافہ ہوا ہے، جو کہ اوسط ارب پتی کی دولت سے کہیں زیادہ ہے کیونکہ ان کی زیادہ تر دولت مالیاتی منڈیوں میں لگائی جاتی ہے جس سے ان کے اثاثے مسلسل بڑھتے اور گرتے رہتے ہیں۔

دنیا کے 14 امیر ترین افراد کون ہیں اور ان کی دولت میں مسلسل اضافہ کیوں ہو رہا ہے؟

گذشتہ برس فوربز کی امیر ترین افراد کی فہرست میں صرف چھ افراد شامل تھے جن کے پاس انفرادی طور پر 100 ارب ڈالرز سے زیادہ مالیت کے اثاثے اور دولت تھی۔

گذشتہ برس میکسیکو سے تعلق رکھنے والے لاطینی امریکہ کے امیر ترین شخص کارلوس سلم اس امیر ترین افراد کے 100 ارب ڈالرز میں شامل نہیں ہو سکے تھے کیونکہ اس وقت ان کی دولت کی کل مالیت 93000 ملین ڈالر تھی۔ تاہم اس سال وہ اس کلب میں شامل ہونے میں کامیاب ہو گئے ہیں۔

100 ارب ڈالرز کی دولت کا اندازہ اس بات سے لگایا جا سکتا ہے کہ یہ دولت دنیا کے بہت سے ممالک کی مجموعی قومی پیداوار ( جی ڈی پی) کے حجم سے زیادہ ہے (یعنی ان تمام اشیا اور خدمات کے مجموعہ سے زیادہ مالیت جو ایک قوم پیدا کرتی ہے۔)

فرانس سے تعلق رکھنے والے برنارڈ آرنالٹ مسلسل دوسرے سال دنیا کے امیر ترین شخص ہیں۔ سنہ 2023 کے دوران ان کی دولت میں دس فیصد اضافہ ہوا اور اس کی وجہ ان کے لگثرری برانڈ لوئی ویٹون، کرسچیئن ڈائر، اور سیفورا کے لیے ایک شاندار سال ہونا ہے۔ وہ دنیا کے ان لگثرری برانڈز کے مالک ہیں۔

گذشتہ برس ان کی ٹیکنالوجی کمپنی ’اوریکل‘ کے حصص میں 30 فیصد سے زیادہ کا اضافہ ہوا، جس سے ان کی مجموعی دولت میں اضافہ دیکھنے میں آیا، اگرچہ وہ کمپنی کے سی ای او کے عہدے سے سبکدوش ہو گئے ہیں لیکن ایلیسن اب بھی کمپنی کے صدر، چیف ٹیکنالوجی آفیسر اور اس کے سب سے بڑے شیئر ہولڈر ہیں۔

انڈیا سے تعلق رکھنے والے کاروبار شخص مکیش امبانی کے کاروباری گروپ ریلائنس انڈسٹریز کے حصص کی قدر میں واضح اضافہ سے ان کی دولت میں رواں برس اضافہ ہوا ہے۔ ان کی کمپنی پیٹرو کیمکلز، تیل و گیس، ٹیلی کمیونیکشن، رٹیل اور فنانشل سروس فراہم کرتی ہے۔

ان کی دولت میں پچھلے سال اضافہ ہوا جس کی وجہ ان کی کپڑوں کی کمپنی انڈیٹیکس کے حصص میں 43 فیصد اضافہ ہونا ہے۔ یہ کمپنی زارا  برانڈ کی چین کا انتظام سنبھالتی ہے۔ اس کے رئیل سٹیٹ پورٹ فولیو میں بنیادی طور پر یورپ اور امریکہ میں لاجسٹکس، رہائشی اور دفتری جائیدادیں شامل ہیں۔

یہ کبھی دنیا کے امیر ترین شخص تھے اور اب بھی لاطینی امریکہ کے امیر ترین شخص ہیں۔ میکسیکو کی کرنسی کی قدر میں اضافے اور ان کے صنعتی گروپ گروپو کارسو کے حصص کی قدر میں 60 فیصد اضافے کی بدولت پچھلے سال ان کی دولت میں اضافہ ہوا ہے۔


Summary:
سپریم کورٹ کے مزید پانچ ججز کو دھمکی آمیز خطوط موصول ہوئے ہیں۔ سپریم کورٹ کے سکیورٹی حکام نے یہ خطوط کاؤنٹر ٹیررازم ڈیپارٹمنٹ (سی ٹی ڈی) کے حوالے کر دیے ہیں۔
دوسری طرف بلوچستان کے دارالحکومت کوئٹہ میں بغیر اجازت ریلی نکالنے پر تحریک انصاف کے صوبائی اور مقامی رہنماؤں کے خلاف پولیس نے قومی اداروں اور حکومت کے خلاف عوام میں نفرت پیدا کرنے کے الزام میں مقدمہ درج کر لیا ہے۔

جسٹس عائشہ ملک سمیت سپریم کورٹ کے مزید پانچ ججز کو مشکوک خطوط موصول

پولیس اہلکاروں نے بی بی سی کو بتایا کہ سپریم کورٹ کے ان دس ججز کو ایک ہی روز خطوط پوسٹ کیے گئے تھے جن میں سے کچھ کو تین دن پہلے اور کچھ کو آج موصول ہوئے ہیں۔

اسلام آباد ہائی کورٹ نے  ڈی جی امیگریشن کو رکن قومی اسمبلی اور پی ٹی آئی کے رہنما زین قریشی کو پاسپورٹ جاری کرنے کی ہدایات جاری کر دیں جبکہ ان کا نام ای سی ایل اور نو فلائی لسٹ سے نام نکالنے کی درخواست پر وزارت داخلہ کو نوٹس جاری کرتے ہوئے  29 اپریل تک جواب طلب  کر لیا ہے۔

عدالتی ذرائع کے مطابق جسٹس علی باقر نجفی کو بھی مشکوک خط موصول ہوا۔ اطلاع ملتے ہی کاؤنٹر ٹیررازم ڈیپارٹمنٹ (سی ٹی ڈی) حکام اور پولیس لاہور ہائیکورٹ پہنچ گئے اور تحقیقات شروع کر دیں۔

خیال رہے کہ سپریم کورٹ اور ہائیکورٹ کے ججز کو مشکوک خطوط موصول ہونے کے حوالے سے حکام کی تحقیقات ابھی جاری ہے اور یہ تعین کرنے کی کوشش کی جا رہی ہے کہ ان خطوط میں موجود مواد کیا واقعی اینتھریکس تھا۔

پولیس کی ایف آئی آر میں لکھا گیا ہے کہ پی ٹی آئی رہنماؤں نے این او سی کے بغیر ریلی نکالی اور مظاہرہ کیا جس میں قومی اداروں اور حکومت کے خلاف عوام میں نفرت پھیلانے کی کوشش کی گئی۔

وفاقی کابینہ کے اجلاس میں گفتگو کرتے ہوئے وزیر اعظم شہباز شریف کا کہنا تھا کہ ہائی کورٹ کے چھ ججوں کے خط والے معاملے پر سپریم کورٹ کے ساتھ میٹنگ کی روشنی میں ہم نے کابینہ کی منظوری کے ساتھ انکوائری کمیشن بنایا اور سابق چیف جسٹس تصدیق جیلانی کی مشاورت اور رضامندی کے ساتھ انکوائری کمیشن کو نوٹیفائے کیا مگر بعد میں جسٹس جیلانی نے معذرت کر لی جس کے بعد سپریم کورٹ نے اس پر سوموٹو لیا ہے۔


Summary: حکام کا کہنا ہے کہ ڈالی کا عملہ، جو ابھی بھی جہاز پر ہے، کو واپس لانے کا کوئی پروگرام نہیں۔ اس بات کا امکان نہیں کہ عملہ جہاز کی منتقلی سے پہلے اس سے نکل سکے، جو بذات خود ایک انتہائی پیچیدہ اور طویل عمل ہے۔

سامنے بالٹیمور کا تباہ شدہ پل، جہاز میں ’پریشانی اور خاموشی‘: ڈالی پر سوار 20 انڈین شہریوں کی واپسی کیسے ہو گی؟

تفتیش کار اب یہ جاننے کی کوشش کر رہے ہیں کہ اس حادثے کی وجہ کیا تھی۔ اس کے علاوہ ابھی تک یہ بھی واضح نہیں کہ کیا عملہ جہاز چھوڑ پائے گا یا نہیں۔

انڈیا نے اس بات کی تصدیق کی ہے کہ عملے کے 21 میں سے 20 افراد کا تعلق انڈیا سے ہے۔ حکومتی اعداد و شمار کے مطابق جہاز رانی کی عالمی صنعت میں تقریباً تین لاکھ 15 ہزار انڈین ملازمت کر رہے ہیں جو اس شعبے سے وابستہ افراد کا 20 فیصد بنتا ہے۔

بالٹیمور بندرگاہ پر آنے والے بحری جہازوں کے نظام کو دیکھنے والے ’اپوسٹل شپ آف سی‘ نامی پروگرام کے اینڈریو میڈلٹن کا کہنا ہے کہ اس حادثے کے بعد وہ جہاز کے عملے کے ساتھ روزانہ کی بنیاد پر کئی بار بات کر چکے ہیں۔

ویزوں کے ساتھ ساتھ ملاحوں کو جہاز سے اترنے کے لیے پاسز کی بھی ضرورت ہوتی ہے۔ اس کے علاوہ انھیں ایسے افراد کی بھی ضرورت ہوتی ہے جو انھیں جہاز سے ٹرمینل کے گیٹ تک لے جائیں، اگرچہ یہ کام اس علاقے میں جہاز رانی کی صنعت سے وابستہ غیر سرکاری تنظیمیں بھی کر سکتی ہیں۔

بالٹیمور حادثے کے بعد امدادی کارروائی کرنے والی متحدہ کمانڈ نے پیر کے روز بی بی سی کو بتایا تھا کہ ابھی تک یہ واضح نہیں کہ تحقیقات کب تک چلیں گی اور ’جب تک یہ عمل مکمل نہیں ہو جاتا‘ عملہ جہاز پر ہی موجود رہے گا۔

’انٹرنیشنل سی فیرئرز ویلفیئر اینڈ اسسٹنس نیٹ ورک‘ میں انٹرنیشنل آپریشنز مینجر کے عہدے پر فائز اور سمندری سفر کے تجربہ کار چراغ بہاری کا ماننا ہے کہ ڈالی کے سارے عملے کو واپس آنے میں مہینوں لگ سکتے ہیں۔

جوشوا میسک کہتے ہیں کہ ’سب سے خوش وہ جہاز ہوتے ہیں جہاں عملہ ساتھ مل بیٹھتا ہے اور ایک دوسرے کی کمپنی سے لطف و اندوز ہوتا ہے لیکن ہمیشہ ایسا نہیں ہوتا۔‘

چراغ بہاری کا کہنا ہے کہ وہ توقع کرتے ہیں کہ اس واقعے اور میڈیا میں اس بات پر بحث کہ اس حادثے کا ذمہ دار کون ہے، کے پس منظر میں عملے کو ذہنی صحت کے حوالے سے مدد کی ضرورت ہو گی۔

’عملے کے افراد پہلے ہی صدمے میں اور بہت زیادہ تناؤ کا شکار ہیں۔ وہ ایک غیر ملک میں ابھی تک جہاز پر ہیں۔ ہمیں ان کے ساتھ کھڑے ہونے اور انھیں اس بات کا یقین دلانے کی ضرورت ہے کہ ان کے بارے میں کسی قسم کی رائے قائم نہیں کی جائے گی۔‘


Summary: امریکی ڈالر دنیا میں سب سے زیادہ استعمال ہونے والی کرنسی ہے جسے دنیا میں غیر سرکاری طور پر سونے جیسا مقام حاصل ہے کیوں کہ بین ااقوامی مالیاتی ادارے آئی ایم ایف کے مطابق دنیا بھر میں 62 فیصد مالیاتی ذخائر اسی کرنسی میں محفوظ رکھے جاتے ہیں۔

تھالر سے ڈالر تک: یورپ کے ایک گاؤں میں جنم لینے والا سکہ دنیا کی طاقتور کرنسی کیسے بنا؟

امریکی ڈالر دنیا میں سب سے زیادہ استعمال ہونے والی کرنسی ہے جسے غیر سرکاری طور پر سونے جیسا مقام حاصل ہے کیوںکہ بین ااقوامی مالیاتی ادارے آئی ایم ایف کے مطابق دنیا بھر میں موجود 62 فیصد مالیاتی ذخائر اسی کرنسی میں محفوظ رکھے جاتے ہیں۔

دنیا کے تقریبا 31 ممالک میں یا تو امریکی ڈالر سرکاری کرنسی کے طور پر رائج ہے یا پھر ان ممالک میں سرکاری کرنسی کا نام بھی ڈالر ہے جبکہ دیگر 66 ممالک کی کرنسی کی قدر کا دارومدار امریکی ڈالر سے جڑا ہوا ہے۔

لیکن دنیا کی سب سے طاقتور کرنسی کا نام ڈالر کیسے پڑا اور یورپ کے ایک دور دراز گاؤں سے اس کا آغاز کیسے ہوا؟ یہ ایک دلچسپ کہانی ہے جو پانچ سو سال قبل آج کے چیکوسلاویکیا نامی ملک سے شروع ہوئی اور جس کا کلائمیکس امریکہ میں دوسری عالمی جنگ کے بعد ہونے والی ایک خفیہ ملاقات پر ہوا جس نے امریکی کرنسی کو دنیا کی سب سے طاقتور کرنسی بنا دیا۔

جیسن گوڈون نے اپنی کتاب ’آل مائٹی ڈالر اینڈ دی انونشن آف امریکا‘ میں لکھا ہے کہ ان لوگوں کے لیے مقامی آبادی سے لین دین ایک مسئلہ بن گیا۔ تاہم جلد ہی ان کو معلوم ہوا کہ مقامی لوگوں کے لیے ایک سیپ بہت قیمتی ہے جس کے بدلے وہ خوراک اور دیگر ضروریات زندگی جیسا کہ کھالیں ان سے خرید سکتے ہیں۔ یہ سیپ اتنی بیش قیمت ہو گئی کہ میسیچوسٹس کالونی نے 1637 میں اسے باقاعدہ کرنسی کا درجہ دے دیا۔ لین دین کے لیے تمباکو اور مکئی بھی استعمال ہوا کرتے تھے۔

امریکی کانگریس نے طے کیا کہ ایک ڈالر میں 100 سینٹ ہوں گے لیکن مختلف ریاستوں کے درمیان یہ ایک متنازع معاملہ بن گیا کیوں کہ ریاستیں اس بات پر منقسم تھیں کہ وفاقی حکومت کو ریاستی معاملات میں کس حد تک مداخلت کی اجازت ہونی چاہیے۔ یوں کرنسی کے اعلان کے باوجود پہلا سرکاری ٹکسال 1792 میں قائم ہوا۔

لیکن یہ واحد نظریہ نہیں۔ اس علامت کے حوالے سے ایک اور روایت یہ ہے کہ سب سے پہلے جب تھالر سکہ کا اجرا ہوا تو اس پر ایک مسیحی کراس پر بل کھاتا سانپ نظر آتا تھا جو ایک مذہبی کہانی کی جانب اشارہ تھا اور امریکی ڈالر کی علامت بھی اسی سکے سے اخذ کی گئی۔

یورپی ممالک جنگ کے نیتجے میں تباہ حال تھے جب کہ امریکہ کے پاس دنیا میں سونے کے سب سے بڑے ذخائر تھے۔

اس کانفرنس کے بعد طے ہوا کہ امریکی ڈالر بین الاقوامی تجارت کے لیے استعمال کیا جائے گا اور اسی ملاقات میں بنائے جانے والے ادارے، آئی ایم ایف اور ورلڈ بینک، جنگ کے بعد معاشی مشکل کا سامنا کرتے ممالک کو امریکی ڈالر میں ہی قرض دیں گے۔


Summary: بنگلہ دیش میں انڈیا آؤٹ کی مہم کچھ انفلوئنسروں، سماجی کارکنوں اور اثرورسوخ رکھنے والی شخصیات کی طرف سے شروع کی گئی ہے جسے عوام اور حزب اختلاف کے سیاستدانوں کے ایک حصے کی حمایت حاصل ہے

مالدیپ کے بعد بنگلہ دیش میں بھی ’انڈیا آؤٹ‘ کا نعرہ: کیا بنگلہ دیش مالدیپ کے نقش قدم پر چلنے میں کامیاب ہو پائے گا؟

بنگلہ دیش میں یہ مہم کچھ انفلوئنسرز، سماجی کارکنوں اور اثرورسوخ رکھنے والی شخصیات کی طرف سے شروع کی گئی ہے جسے عوام اور حزب اختلاف کے سیاستدانوں کے ایک حصے کی حمایت حاصل ہے۔ اس مہم نے اپوزیشن ’بی این پی‘ کی طرف سے بائیکاٹ کیے جانے والے انتخابات میں عوامی لیگ کی حالیہ کامیابی کے بعد زور پکڑا ہے۔

اگرچہ بنگلہ دیش میں حزب اختلاف کی جماعت ’بی این پی‘ کے کچھ سرکردہ رہنماؤں جیسا کہ مسٹر رضوی نے اس مہم کی حمایت کا اظہار کیا ہے تاہم پارٹی نے ابھی تک اس پر باضابطہ اپنا موقف واضح طور پر بیان نہیں کیا ہے۔

انھوں نے بنگلہ دیش میں جاری مہم پر تبصرہ کرتے ہوئے سوشل میڈیا پلیٹ فارم ایکس پر لکھا: ’ہر پڑوسی انڈیا سے ناراض ہے۔ پاکستان دہشت گردی کو فروغ دیتا ہے، چین نواز نیپال انڈین غنڈہ گردی سے نفرت کرتا ہے، لنکا کو تملوں اور باسزم کی وجہ سے (انڈیا کے ساتھ) مسائل ہیں، مالدیپ نے ہمیں لات مار کر باہر نکال دیا، بھوٹان چین کی طرف جھک رہا ہے، اور اب بنگلہ دیش میں ’انڈیا آؤٹ‘ تحریک سرگرم ہے۔‘

واشنگٹن میں مقیم بنگلہ دیشی صحافی مشفق الفضل انصاری نے اس بابت امریکی وزارت خارجہ کے ترجمان میتھو میلر سے ایک سوال پوچھا۔ مشفق انصاری نے پوچھا کہ ’بنگلہ دیش میں ’انڈیا آوٹ‘ کی مہم زور پکڑتی جا رہی ہے۔ لوگ انڈین مصنوعات کا بڑے پیمانے پر بائیکاٹ کر رہے ہیں کیونکہ ان کا خیال ہے کہ انڈیا پس پردہ شیخ حسینہ کو اقتدار میں برقرار رکھنے کے لیے کام کر رہا ہے۔ آپ ان حالات کو کس طرح دیکھتے ہیں؟‘

پروفیسر سنجے بھاردواج نے کہا کہ ’جہاں تک بنگلہ دیش کا سوال ہے تو یہ تین طرف سے زمین سے انڈیا سے گھرا ہے جبکہ چوتھی طرف خلیج بنگال ہے۔ دونوں ممالک کی مشترکہ روایت رہی ہے اور دونوں طرف بنگالی بولنے والی برادریاں رہتی ہیں جس میں ہندو مسلم دونوں شامل ہیں۔ ان کے درمیان شادی بیاہ کے رشتے ہیں اور مشترک تہذیبی اقدار ہیں۔ ان کا ایک دوسرے پر بہت زیادہ انحصار ہے۔‘

مسٹر بھاردواج کے مطابق اگرچہ بنگلہ دیش تیزی سے ترقی کرنے والی معیشتوں میں شامل ہے اور وہاں چین اور جاپان کے اشتراک میں انفراسٹرکچر کے ترقیاتی منصوبے اور کام ہو رہے ہیں لیکن ان کے لیے پتھر سے لے کر بجری تک سب انڈیا سے جاتا ہے۔ اس کے علاوہ آج کے دور میں جب معیشت بازار پر مبنی ہے تو ’بائیکاٹ‘ گھسی پٹی چیز ہو گئی ہے۔


Summary: پاکستان میں دکانداروں اور چھوٹے تاجروں کو ٹیکس نیٹ میں لانے اور ان سے ٹیکس وصول کرنے کے  لیے فیڈرل بورڈ آف ریونیو (ایف بی آر) نے ’تاجر دوست‘ نامی سکیم متعارف کروائی ہے۔ ہم نے یہ جاننے کی کوشش کی ہے کہ تاجر دوست سکیم ہے کیا ہے اور یہ ماضی کی سکیموں سے کیسے مختلف ہے؟

’تاجر دوست‘: حکومت کی دکانداروں اور چھوٹے تاجروں کو ٹیکس نیٹ میں لانے کی سکیم کیا ہے اور کیا یہ کامیاب ہو پائے گی؟

پاکستان میں دکانداروں اور چھوٹے تاجروں کو ٹیکس نیٹ میں لانے اور اُن سے ٹیکس وصول کرنے کے  لیے فیڈرل بورڈ آف ریونیو (ایف بی آر) نے ’تاجر دوست سکیم‘ متعارف کروائی ہے۔

تاہم ایسا پہلی بار نہیں ہو رہا کہ حکومت ریٹیل یا ہول سیل کے شعبے سے ٹیکس وصول  کرنے کا سوچ رہی ہو۔ چاہے 2006 میں فوجی آمر پرویز مشرف کے دور حکومت میں لائی گئی اسی نوعیت کی سکیم ہو یا سنہ 2015 اور سنہ 2019 میں مسلم لیگ ن اور تحریک انصاف کی ریٹیل سیکٹر کو ٹیکس نیٹ میں لانے کی  کوششیں۔۔۔ مگر ان سب کوششوں میں ایک قدر مشترک رہی یعنی یہ سب کوششیں زیادہ کامیاب نہیں ہو سکیں۔

ہم نے یہ جاننے کی کوشش کی ہے کہ موجودہ حکومت کی جانب سے متعارف کروائی گئی ’تاجر دوست سکیم‘ کیا ہے اور یہ ماضی کی اس نوعیت کی سکیموں سے کیسے مختلف ہے؟

آفاق قریشی کے مطابق ملک میں 30 سے 35 لاکھ ایسے ریٹیلرز ہیں جو ایف بی آر کے ساتھ رجسٹرڈ نہیں ہیں اور اس سکیم کا بنیادی مقصد ان تاجروں اور دکانداروں کو ٹیکس نیٹ میں لانا ہے۔

دوسری جانب راولپنڈی کے چیمبر آف سمال ٹریڈرڈ کے سینیئر نائب صدر نعیم اشرف کا کہنا ہے کہ یہ ماضی کی پالیسیوں سے اس طرح ملتی جلتی ہے کہ اس کو لاگو کرنے سے پہلے تاجروں اور متعلقہ لوگوں کو اعتماد میں نہیں لیا گیا۔

اس ردعمل کی وجوہات بیان کرتے ہوئے ذیشان مرچنٹ نے کہا کہ یہ سکیم نہایت ہی پیچیدہ ہے۔ ’اگر مجھ جیسے ٹیکس ماہر کو یہ سکیم سمجھنے کے لیے مشکل پیش آئی تو عام تاجر کو یہ سکیم کیسے سمجھ میں آئے گی؟‘

سابق وزیر برائے اصلاحات اور ٹیکس امور کے ماہر اشفاق تولہ بھی اس بات کی تائید کرتے ہیں کہ یہ سکیم عام تاجر کے لیے سمجھنا مشکل ہے۔ ان کا کہنا تھا کہ ’یہ پالیسیاں ڈرائنگ روم میں بن جاتی ہیں اور یہ کاغذ پر لکھی ہوتی ہیں، جب آئی ایم ایف کی جانب سے سوالات کیے جاتے ہیں تو یہ پالیسی نکال کر لاگو کر دی جاتی ہے۔‘

اشفاق تولہ نے دعویٰ کیا کہ اُن کے دور میں ایک ایسی پالیسی پر کام ہو رہا تھا جس پر ’تاجر بھی مان گئے تھے‘ اور اس کے تحت تاجر جب خریداری کرتا ہے اس موقع پر انکم ٹیکس کی مد میں ان سے ٹیکس وصول کیا جا سکتا ہے کیونکہ یہ لین دین ریکارڈ پر ہوتی ہیں۔

لیکن ایف بی آر کا اس متعلق موقف یہ ہے کہ ٹیکس کی رقم وصول کرنے سے زیادہ ادارے کی ترجیح ہے کہ ان تاجروں اور دکانداروں کو ٹیکس نیٹ میں شامل کیا جائے اور یہ ممکن نہیں اگر فکسڈ ٹیکس عائد کیا جاتا ہے۔